گەورەترین توێژینەوە کە تاوەکو ئەمڕۆ لەسەر کاریگەرییە لاوەکییەکانی ڤاکسینەکانی کۆرۆنا ئەنجامدرابێت دەریخستووە کە مەترسی توشبوون بە جەڵتەی خوێن دوای وەرگرتنی ڤاکسین زۆر کەمترە لە مەترسییەکانی توشبوون بە کۆرۆنا.\nتوێژینەوە بەریتانییەکە کە لە "بريتيش ميديكاڵ جورناڵ" بڵاوکراوەتەوە، بەراوردی داتای پزیشکیی 29 ملیۆن کەسی کردووە کە یەکەم ژەمە ڤاکسینی فایزەر یاخود ئەسترازینیکایان وەرگرتووە لە نێوان ئەیلولی 2020 تاوەکو نیسانی 2021، هەروەها لەگەڵ داتای یەک ملیۆن کەس کە توشی کۆرۆنا بوون.\nدوو توێژەر کە بەشداری توێژینەوەکەیان کردووە دەڵێن، ژمارەی حاڵەتەکانی توشبوون بە جەڵتە دوای وەرگرتنی ڤاکسین زۆر زۆر کەم و دەگمەنە.\nعەزیز شێخ کە یەکێکە لە توێژەرەکان و ناوبراو پرۆفیسۆری لێکۆڵینەوەی چاودێریی سەرەتایییە لە زانکۆی ئێندینبەر لە سکۆتلەندا وتی، سەرباری هەندێ مەترسی لەدوای وەرگرتنی ڤاکسین، بەڵام ئاشکرایە کە حاڵەتەکان زۆر دەگمەنن، وتیشی، "بەڵام ئەوە ئاشکرایە کە مەترسییەکانی توشبوون بە نەخۆشی کۆرۆنا زۆر زیاترە لەو کەسانەی کە ڤاکسین وەردەگرن".\nتوێژینەوەکە تۆماری ئەو کەسانە کۆکردووەتەوە کە لە ماوەی پێنج مانگی یەکەمی هەڵمەتی کوتان لە ئینگلتەرا یەکەم ژەمە ڤاکسینیان وەرگرتووە، لە کۆی ئەو 29 ملیۆن کەسە، نزیکەی 1.8 ملیۆن کەسیش دۆزرانەوە کە پێشتر یان دوای کوتان تووشی نەخۆشی کۆرۆنا بوون.\nتوێژینەوەکە بۆی دەرکەوت کە لە کۆی هەر 10 ملیۆن کەسێک کە یەکەم ژەمە ڤاکسینی ئەسترازنێکایان وەرگرتووە، نزیکەی 66 کەس توشی جەڵتە بووە، لە کاتێکدا نزیکەی 12 هەزار و 614 کەس توشی جەڵتە بوون بەهۆی توشبوونیان بە کۆرۆنا.\nزۆرترین توشبوون و گیان لەدەستدان بە کۆرۆنا لە سلێمانی تۆمارکرا\n2021.09.10 - 16:29\nلە سلێمانی زۆرترین توشبوون و مردن بە کۆرۆنا تۆمارکرا\n2021.09.09 - 16:11


فراكسیۆنی یه‌كێتی: پابه‌ندین به دروستكردنی هاوپه‌یمانیی له‌گه‌ڵ فراكسیۆنی گۆڕان\nفراكسیۆنی یه‌كێتی: پابه‌ندین به دروستكردنی هاوپه‌یمانیی له‌گه‌ڵ فراكسیۆنی گۆڕان  16/7/2017\nفراكسۆنی یه‌كێتی له په‌رله‌مانی كوردستان داوا له‌سه‌ركردایه‌تی هاوبه‌شی یه‌كێتی‌و گۆڕان ده‌كات، كاتی دروستكردن‌و پێكهێنانی هاوپه‌یمانیی له‌گه‌ڵ فراكسیۆنی گۆڕان دیاری بكات.\nبه‌پێی راگه‌یه‌نراوێكی فراكسیۆنی یه‌كێتی له‌په‌رله‌مانی كوردستان، له كۆبوونه‌وه‌یه‌كی ئاسایی فراكسیۆنه‌كه‌دا جه‌ختكراوه‌ته‌وه له‌سه‌ر ئه‌وه‌ی كه فراكسیۆنی یه‌كێتی پابه‌نده به رێكه‌وتنی سیاسی نێوان یه‌كێتیی نیشتمانیی كوردستان‌و بزووتنه‌وه‌ی گۆڕان، بۆ دروستكردنی هاوپه‌یمانی نێوان هه‌ردوو فراكسیۆنی یه‌كێتی‌و گۆڕان له په‌رله‌مانی كوردستان‌و له‌و پێناوه‌شدا فراكسیۆن ئاماده‌یه له‌هه‌ر واده‌یه‌ك كه سه‌ركردایه‌تی هاوبه‌ش دیاری بكات، راسته‌وخۆ كۆبوونه‌وه‌ی ئاماده‌كاری بۆ راگه‌یاندنی هاوپه‌یمانێتییه‌كه ده‌ستپێبكات.\nله‌به‌شێكی تری راگه‌یه‌نراوه‌كه‌دا فراكسیۆنی یه‌كێتی له په‌رله‌مانی كوردستان داوای له‌سه‌ركردایه‌تی هاوبه‌شی یه‌كێتی‌و گۆڕان كردووه، كاتی راگه‌یاندنی هاوپه‌یمانی نێوان هه‌ردوو فراكسیۆنی یه‌كێتی‌و گۆڕان له په‌رله‌مانی كوردستان دیاری بكات، به‌تایبه‌تی له‌كاتێكدا كه دروستكردنی ئه‌و هاوپه‌یمانێتییه هه‌نگاوی زۆری بڕیوه‌و كارنامه‌شی ئاماده‌كراوه.\nلای خۆیه‌وه فراكسیۆنی بزووتنه‌وه‌ی گۆڕان له په‌رله‌مانی كوردستان پێشوازی له راگه‌یه‌نراوه‌كه‌ی فراكسیۆنی یه‌كێتی كردو بڕیارده‌ری فراكسیۆنه‌كه‌ش وتی: په‌یڕه‌وی هاوپه‌یمانێتییه‌كه ئاراسته‌ی سه‌ركردایه‌تی هاوبه‌ش ده‌كرێت‌و له‌په‌رله‌مانی كوردستانیش ده‌بین به گه‌وره‌ترین كوتله.\nعه‌بدولڕه‌حمان عه‌لی ره‌زا بڕیارده‌ری فراكسیۆنی گۆڕان له په‌رله‌مانی كوردستان رایگه‌یاند: پێشوازی له راگه‌یه‌نراوه‌كه‌ی فراكسیۆنی یه‌كێتی له‌په‌رله‌مانی كوردستان ده‌كه‌ن، بۆ په‌له‌كردن له‌پێكهێنانی هاوپه‌یمانێتی نێوان فراكسیۆنه‌كانی یه‌كێتی‌و گۆڕان، ئه‌وه‌شی ئاشكراكرد كه پێده‌چێت پرسی سه‌رۆكایه‌تیكردنی هاوپه‌یمانێتییه‌كه له‌لایه‌ن سه‌ركردایه‌تی هاوبه‌شه‌وه یه‌كلایی بكرێته‌وه، وتیشی: ئه‌گه‌ر په‌رله‌مان كارابكرێته‌وه ده‌بین به گه‌وره‌ترین كوتله كه سه‌نگ‌و قورسایی خۆمان ده‌بێت.


چوارمێخە کێشانەوەی مەسیح - بنکەی روناکبیریی گەلاوێژ :: Gelawej\nچوارمێخە کێشانەوەی مەسیح\nچاپکراو Feb 28, 2021\nدەزگای ڕۆشنبیریی جەمال عیرفان رۆمانى (چوارمێخە کێشانەوەی مەسیح) دەکات بە کوردى.\nوا بڕیارە لە ئایندەیەکی نزیکدا دەزگای رۆشنبیریی جەمال عیرفان لە کارو پرۆژەیەکی نوێدا رۆمانى (چوارمێخە کێشانەوەی مەسیح) لەنوسینی رۆماننوس و شاعیر و فەیلەسوف و شانۆنوس و نوسه‌رى یۆنانی (نیکۆس کازانتزاکیس) و وەرگێڕانی نوسه‌ر و وه‌رگێڕى كورد (دلاوەر قەرەداغی) بڵاوبكاته‌وه.\nچوارمێخە کێشانەوەی مەسیح، یه‌كێكه له و شەش کتێبی نوێیه‌ى دەزگای ڕۆشنبیریی جەمال عیرفان كه به‌مزوانه بڵاوى ده‌كاته‌وه.\nله به‌شێكى رۆمانه‌كه‌دا هاتووه:\n"باوکە گریگۆریس، منیش نوێنەری پەروەردگارم. منیش كتێبی پیرۆز دەخوێنمەوە. منیش جامی خوێن و گۆشتی عیسا بە دەستەوە دەگرم. بتەوێت و نەتەوێت منیش ڕێك هەروەك تۆم. هەڵبەتە تۆ دەوڵەمەندی و من هەژار. تۆ بۆ لەوەڕاندنی ڕەوەكەت چیمەنزاری سەوزت هەیە و منیش وەك یٔەوەی دەبینیت، یەك بست یٔەرزم نییە تا لە سەری بسرەوم. بەڵام بەوەشەوە یٔێمە هەردووكمان لەبەر بارەگای خودادا یەكسانین و چ باشتر كە من لەبەریٔەوەی برسیم، لە پەروەردگارمەوە نزیكترم. كەواتە یٔەگەر دەتەوێت وەڵامت بدەمەوە، یٔەوا دەنگت نزم بكەوە! ".\nنیکۆس کازانتزاکیس (Nikos Kazantzakis) له چه‌ند دێرێكدا:\nپیشه‌ى ئه‌ده‌بى: رۆماننوس و شاعیر و فەیلەسوف و شانۆنوس و نوسه‌رى یۆنانی\nلە رۆژى 18/2/1883 لە شارى کاندى دورگەى کریت لە دایکبووە.\nلە ساڵى 1945 تێکەڵ بە ژیانى سیاسى بووە و کراوەتە سەرۆکى ئەنجومەنى باڵاى پارتى سۆسیالیست و پاشان بووە بە وەزیرى ڕووناکبیرى یۆنان.\nلە ساڵى 1947 بۆ ماوەیەک نوسینگەى وەرگێڕانى کلاسیکى مرۆیى سەر بە (یونسکۆ)ى لە فەڕانسادا بەڕێوەبردووە.\nله به‌رهه‌مه‌كانیدا پابەندى هیچ ئایدۆلۆژیایەکى دیاریکراو نەبووە، گیانى مرۆڤ دۆستى و ئازادى و خۆشەویستى و یەکسانى چینەکانى کۆمەڵگە ئامانجى ئەو بوون.\nبەرهەمە دیارەکانى بریتین له: (داستانى (ئۆدیسە) ب شیعر، کە ٣٣ هەزار بەیتە، ڕۆمانى مەسیحى جارێکى دى لە خاچدراو، ڕۆمانى ئازادى یان مەرگ، رۆمانى دوا ختوورەکانى مەسیح، رۆمانى ئولیسیس، ڕۆمانى وێڵى ڕێى حەق، هەردوو ڕۆمانى (تودار بارا) و (باخى پەرژین) کە ڕاستەوخۆ بە زمانى فەره‌نسى نوسیونى، ڕۆمانى زۆرباى یۆنانى.\nلە رۆژى 26/10/1957 لە تەمەنى (74) ساڵى بە نەخۆشى لەشارى فرایبۆرگ لە ئەڵمانیا کۆچى دوایى کردووە.\nڕۆمانی (سێبەری مار) بڵاودەبێتەوە\nوەهبی رەسوڵ؛ دووەمین كتێبی لەبارەی مێژووی هونەری ئەوروپی بەچاپگەیشت


لەسەر بڕیاری دەرچوونی گشتی خوێندكاران ڕوونكردنەوە دەدرێت - تۆڕی میدیایی خەڵک\nئەندامێكی لیژنەی پەروەردە و خوێندنی باڵا و توێژینەوەی زانستی لەپەڕلەمانی كوردستان ڕایدەگەیەنێت، وەكو لیژنەی پەروەردە چەند كۆبوونەوەیەكمان كرد لەسەر بابەت خوێندی ئەلیكترۆنی و ڕاوێژمان زۆر كرد لەگەڵ وەزارەت، وەزیر كە لەگەڵ ئێمە بەردەوام بوو واتە ڕاوێژییان پێمان دەكرد، بەڵام ئێمە وەكو لیژنە هەر ڕاوبۆچوونی خۆمان هەبوو لەسەر ئەو بابەتە، زۆر حەزمان دەكرد پڕۆسەكە لەنێو كامپەس بكرێت واتە قوتابی بچنە ناو هۆڵەكانی خوێندن، چونكە دەزانین لەوێ زۆر باشترە بخوێنن.\nگوڵستان نهێلی ئەندامێكی لیژنەی پەروەردە و خوێندنی باڵا و توێژینەوەی زانستی لەپەڕلەمانی كوردستان بە دەنگی ئەمریكای ڕایگەیاند، هەفتەی ڕابردوو لەگەڵ وەزارەت كۆبووینەوە لەسەر ئەو بابەتە كە ئایا چی بكرێت باشە؟ وەزیری پەروردە وتی” ئەگەر بەدیلێك هەبێت جێگەی خوێندنی ئەلیكترۆنی و ئۆنلاین بگرێتەوە، پێمان بڵێن وەكو لیژنەی پەروەردە؟” بەڵام ئێمە بینیمان كەمەترسی زۆر زۆرە هەم لەسەر گیانی قوتابیان و هەم لەسەر گیانی مامۆستایان لەبەرئەوە هیچ بەدیلێك نەبوو جێگەی ئەوە بگرێتەوە، چونكە ناتوانیین بڕیارێك بدەین و بەیانی ببێتە شتێكی مەترسیدار بۆ خەڵك.\nوتیشی”لەدەستپێكی پەیدابوونی ڤایرۆسی كۆرۆنا لەگەڵ ئەوە نەبووین خوێندن بەئۆنلاین و ئەلیكترۆنی بێت، بەڵكو لەسەرەتاوە تا كۆتایی دژی ئەو شتانە بووین، چونكە دەزانین بارودۆخی دارایی خەڵك چۆن بوو، واتە ژێرخانێكی باشمان نەبوو لەهەرێمی كوردستان، لەبەرئەوە ئێمە لەگەڵ ئەو شتانە نەبووین، بەڵام ئێستا بووەتە شتێكی تر، دەزانیین تاڕادەیەك سەركەوتوو نییە و ئاستی زانستی زۆر زۆر خراپ بووە، بەڵام شتێكی تر هەیە ئەویش مەترسی لەسەر گیانی قوتابیان زۆر زۆر بووە دەبینین ڕۆژانە قوتابیان تووش دەبن و مامۆستا تووش دەبێت لەبەرئەوە پڕۆسەی خوێندنیش تاڕادەیەك ڕادەوەستێت”.\nسەبارەت بە بڕیاری دەرچوونی گشتی بۆ ئەمساڵ ناوبراو ڕایگەیاند، بڕوا ناكەم بڕیارێكی وەها هەبێت كەقوتابیان هەموویان دەربچن، چونكە بارودۆخ زۆر سەختە بەتایبەت لەپۆلی دوانزە ئەگەر هەموویان داخڵ بكرێن بۆ تاقیكردنەوەكان و دەرچووبن ئایا وەزارەتی خوێندنی باڵا چۆن دەتوانێت ئەو قوتابیانە هەموو لە زانكۆ و پەیمانگاكان وەربگرێت.\nئاشكراشیكرد، ئێستا بووەتە سیستەمی ئەلیكترۆنی ئەگەر بارودۆخ باش بێت ئینشائەڵا دەچنەوە ناو كامپەس دەخوێنن، بەڵام هێشتا ماوە بڕیار لەسەر ئەو شتانە بدرێت كە ئایا قوتابی هەموویان دەربچێنرێن یان نا؟ چونكە ئێستا بڕیار هاتووە كەئەلیكترۆنی بووەتە ئیجباری تا بارودۆخ باش بێت ئەمساڵ، بەڵكو بتوانن بچنە ناو كامپەس بخوێنن و دووبارە دەست بە پڕۆسەی خوێندن بكەنەوە.


https://1baiser.com مەرگ لە دیدگای فەیلەسووف و ئایینناسی بەناوبانگ دكتۆر داریوش شایگانه‌وە |\nHome چاوپێکەوتن مەرگ لە دیدگای فەیلەسووف و ئایینناسی بەناوبانگ دكتۆر داریوش شایگانه‌وە\non: ئازار 19, 2018 In: چاوپێکەوتن, سەرەکیNo Comments\nمەرگ بۆ مرۆڤی مۆدێرنە وەكو مەتەڵێك وایە\nوه‌رگێڕانی: موسعەب ئەدهەم\nدكتۆر (داریوش شایگان)ی تەمەن (83) ساڵ فەیلەسووفی دیاردەناس، نووسەر و وەرگێڕ لە بواری عیرفان و ئایینە ڕۆژهەڵاتییەكان، تیۆرداڕێژەری كۆمەڵایەتی، بیرمەند، هونەرناس و ڕەخنەگری هونەر، هیندناس. لە ناودارترین ڕوخسارە درەوشاوەكانی ئەندێشەی هاوچەرخە، كە نەك تەنها لە ئێراندا، بەڵكو و لە پێگەی نێودەوڵەتیشدا جوان درەوشاوەتەوە و ڕەنگە تەنها كەسێك بێت لە ئێراندا كە نیشانەی (شوالیە) لە گرنگترین خەڵاتە فەرهەنگی و ئەدەبییەكانە، دوو جار پێی بەخشرابێت. هەروەها لە ساڵی (2009) خەڵاتی گفتوگۆی جیهانی لە لایەن وڵاتی (دانیمارك)ەوە بە هاوبەشی بە ئەو و سەرۆكی پێشووی ئێران (محەمەد خاتەمی) دراوە.\nشایگان خاوەنی چەندین وتارە بە زمانەكانی فەرەنسی و فارسی و كتێبە زۆرەكانی لە هەردوو زماندا، كە بە زمانەكانی تریش پاچەڤە كراون، لە ڕیزی پڕخوێنەرترین كتێبەكانە لە بواری هونەر و ئەدەبیات و مەعریفەتناسی و ڕەخنە و تەفسیر. دووجاریش خەڵاتی ئەدەبی فەرەنسی وەرگرتووە، لە كتێبەكانی: ئایینەكان و قوتابخانە فەلسەفییەكانی هیند، ئاسیا لە بەرامبەر ڕۆژئاوادا، بتە زەینییەكان و یادەوەری ئەزەلی، و… هتد.\nئەمەی خوارەوە دەیخوێنیتەوە دەقی گفتوگۆیەكە لەگەڵ ئەم فەیلەسوفە ناودارە، كرۆكی باسەكەش بابەتی (مەرگ)ە.\nپ: جەنابی شایگان، ئێوە چ ڕوانین و نیگایەكتان لەمەڕ مەرگ هەیە، بیركردنەوە لە مەرگ، چەندە لەگەڵ دوودڵی، ترس و دڵەڕاوكێدایە؟\nداریوش شایگان: مەرگ بەشێكە لە ژیان و مەرگ و ژیان هاوتای یەكترن و هەر ساتێ مرۆڤ پێی خستە ناو ژیانەوە، مەرگی دەست پێ دەكات.\nلە ڕاستیدا هەر ڕۆژێك كە زیندووین، ڕۆژێكمان لە مەرگ دزیوە، ساتی گەنجی و لاوی، هەرگیز بیر لە مەرگ ناكەیتەوە، وا بیر دەكەیتەوە تاكو هەتایە بوونت هەیە، كە پێیەكانت دەخەیتە ناو تەمەنی پیرییەوە، دەركی مەرگ دەكەیت و لێی تێدەگەیت. من بەم نزیكانە دەبمە هەشتا ساڵ، تەمەنی بەسوودم كردووە، لە هەفتا بەرەو سەرەوە دەزانی بەرەو ڕووی مەرگ دەڕۆی. ئەمەیە كە مەرگ بۆ من ئێستا ڕزگاری و ڕەهاییە. پەروەندەكەت دەپێچرێتەوە و تەواو!\nپ: ئەگەر دەكرێت هێندە بەم ساناییە لەگەڵ مەرگدا بێنەوە، كەواتە بۆچی نەمری بۆ مرۆڤەكان گرنگ بووە و ئەفسانەیان بۆ درووست كردووە؟ گرنگی نەمری لە چیدایە؟\nداریوش شایگان: مەرگ بۆ مرۆڤی ئەمڕۆ و مۆدێرنە، وەكو مەتەڵێكە، چونكە لەمەڕ ئەوەی لەگەڵیدا دێت، بێ ئاگایە. بەڵام دەتوانرێ هەموو ئەم نیگەرانییانە بخەینە كەنارەوە و (خیام)یانە بژین و كات بە غەنیمەت بزانین و بژمێرین.\nمن زۆر باوەڕم بە ڕوانینێكی لەم جۆرە هەیە و (خیام)یم. دەتوانرێ هەروەك (خەیام) و (ڕەواقی)یەكان لەگەڵ مەرگدا زۆر بە ئاسانی بێینە كەنارەوە. هەڵبەتە ئەوانەی ئەهلی عیرفانن، باوەڕیان وایە ئەگەر بە پلەی ״فنا فی اللە״ و (بقا باللە״ بگەن، نەمر و جاویدان بوون. بەڵام من نە عاریفم و نەگەیشتوومەتە ئاستی (مەولانا)، یان بە گوتەی هیندییەكان دەتوانن بە قۆناغێك بگەن كە مردوون و ״زیندوویەكی ئازادن״. لە حیكمەتی سەرزەمینی ڕۆژهەڵاتدا و كەمێكیش لە ڕۆژئاوادا، ڕیگەگەلێك بۆ نەمربوون و جاویدانی لە ڕێگەی ڕیازەتەوە بوونیان هەیە. یۆگیی ڕاستەقینە ״زیندوویەكی ئازاد״ە، مردوو و زیندووە، نەمری، واتە ئەمە.\nهەر لەبەر ئەمەیە لە عیرفانی ئیسلامیدا بە مەرگ دەڵێن، قیامەتی ناوەڕاست و نێوەند، واتە قیامەتێك كە لە ژیاندا ئەزموونی دەكەن، پاش ئەو ئەزموونە هەم مردوون و هەم زیندوو. ئەمە ئایدیا و ئامانجی مەزنی عیرفانی سەرزەمینی ڕۆژهەڵاتە. بەڵام لە نێوان من و هیندییەكدا كە لە جیهانە ئەفسانییەكەیدا ژیان بەسەر دەبات، جیاوازی هەیە. ملیارێك هیندی لە ئەفسانەدا دەژین نەك لە واقیعیەتدا! بۆ هیندییەك، ڕەنجبردن و هەبوونی ئازار، پیرۆزە، چونكە هەرچی زیاتر ڕەنج و ئازار بكێشی و هەژاری فشارت بۆبهێنێت، ئەوانە دەبێتە هۆی ئەوەی ״كارما״ ببێتە ئاو، نەمێنێت و ڕێگری لێ بكرێت و ژیانی دواتری باشترت هەبێت.\nجێگەی سەرسوڕمانە لە هینددا، لە ئوتێلێكی بەناوبانگی وەك (تاج محەل) كە دێیتە دەرەوە، دەبینی گەدا و هەژارەكان لەوێ دانیشتوون و هیچ هەستێكی كینەو ڕق و توڕەبوونیێكیان بەرامبەر بە تۆ نییە، زۆر جێگەی سەرسوڕمانە، دەبوو كینەیان هەبوایە، بەڵام نیانە و لە هەژارییان ڕازین. ئەمە لە بیروباوەڕی تایبەتیان بەرامبەر بە ژیان و مەرگەوە سەرچاوەی گرتووە.\nپ: ئایا ئەمە حەزێكی سرووشتی نییە لە مرۆڤدا كە ئامێری كات بۆ دواوە بگەڕێتەوە و مرۆڤ بۆ لاوی بگەڕێنێتەوە؟ تاكو جارێكی تر ئەو پیشە و بەرنامە و ڕێگەیەی كە خۆی دەیەوێت، ئاگایانەتر، هەڵبژێرێت؟\nداریوش شایگان: گەڕانەوە بۆ قۆناغ و سەردەمی لاوی كە هێشتا نازانی دەتەوێ ببیتە چ شتێك؟ هەرگیز! نامەوێ لاو ببمەوە. لەم تەمەنەدا ئاسۆكان بۆ من كراوەن، بەڵام لە لاویدا لە بنەڕەتدا ئاسۆیەك بوونی نییە. لە گێژاوێكدا ژیان بەسەر دەبەی كە نازانی چیت لێ دێت و بە كوێ دەگەیت. بە تایبەت ئەو كاتەی بە تەمەنی ئێمە بگەن، دەڵێی جارێك سیناریۆكەت خوێندووه‌تەوە، دەزانی كۆتاییەكەی چییە. دووبارەبوونەوەی دووەمجاری دیمەنەكان، تاقەت و حەوسەڵەی دەوێت. ئەوەی كە لاوی بگەڕێتەوە و وانە بخوێنم و ئاییندەم دەبێتە چی و… هتد، لە تەمەنی (55-56) ساڵیدا دڵەڕاوكێیەكان و دڕدۆنگییەكان و دەڕۆن و نامێنن. بۆچی دەبێت بۆ قۆناغی دڵەڕاوكێیەكان و دڕدۆنگییەكان بگەڕێمەوە؟\nپ: بابەتی مەرگ چ كاتێك بووە بە بابەت بۆ ئێوە؟\nداریوش شایگان: لە تەمەنی (45-50) ساڵی بە خوێندنەوەی ئەدەبیاتی مۆدێرن، بیرم لە مەرگ دەكردەوە و مەرگم قبوڵ كرد. ئێوە لە ئەدەبیاتی مۆدێرندا هەمیشە لەگەڵ بابەتی مەرگدا ڕووبەڕوون. لە ئەدەبیاتی عیرفانیدا ڕێڕەوی مەرگ پێشتر نەخشێنراوە و وێنا كراوە. ناونیشانێكتان دەدەنێ، لە كوێوە هاتوون و بۆ كوێ دەڕۆن. بەڵام لە دونیای نوێدا كە هەموو شتێك تیایدا دەبێتە بابەت و كێشە و جێگەی قسەلەسەركردن، دیارە مەرگیش دەبێتە بابەتێك.\nئەو كاتە لەسەر شانی خۆتانە كە بەسەر مەرگدا سەربكەون و قبووڵی بكەن. مەرگ دەبێتە بەشێك لە ژیانتان. دەبێت وەسێتنامەیەك بۆ كەسانی دەوروبەر بنووسرێت و ئەگەر بەم جۆرە بێت، بابەتەكە بۆ مرۆڤ چارەسەر بكەن!\nپ: واتە حەز دەكەن مەرگیشتان وەكو ژیانتان بەشكۆ بێت؟\nداریوش شایگان: بەڵێ، مانای نییە بكەوینە سەر تەختی نەخۆشی و ناڕەحەتی بكێشین. چەندین ساڵ پیش ئێستا (سوهراب سپیهری)یم بینی لەسەر تەختی نەخۆشی لە لەندەن، حاڵی زۆر خراپ بوو و دیار بوو زۆر زوو دەمرێت. بەڵام خۆی هەرگیز گومانی ئەوەی نەدەكرد كە دەمرێت! ئەمە بۆ من زۆر جێگەی سەرسوڕمان بوو. مەرگی ڕەد دەكردەوە. نەخۆشییەكەی سەخت بوو، بەڵام بە مەرگ ڕازی نەبوو.\nپ: ئێستا ڕێگە بدەن بیر لە دۆخ و پێگەیەكی وردتر بكەینەوە. ئەگەر پێتان بڵێن سێ مانگی تر كاتتان هەیە و پاش ئەو سێ مانگە ژیانتان لەو كات و ساتەی پێتان ڕاگەیه‌نراوە، كۆتایی پێ دێت، ئێوە لەم سێ مانگەدا و بە دەستپێكردنی ساتەكانی نزیكبوونەوە لە مەرگ، دەست بە چ هەڵبژاردنێك دەكەن؟\nداریوش شایگان: بەرنامەی ژیانم هیچ گۆڕانكاری بەسەردا نایەت، ئارامش و ئارامیم ناگۆڕێت. هەر ڕۆژێك كە بەیانیان بێدار دەبمەوە، درێژە بە بەرنامەی ژیانم دەدەم، چونكە هەر ئێستا دەزانم ڕۆژێك ژیانم تەواو دەبێت. ئیدی كاتەكەی چ جیاوازییەكی هەیە؟ ئێمە دەبێت بە ئاگابین كە ئیگۆ، ئەو ئەژدیهایەی لە ناخ و دەروونماندایە، هەمیشە خۆراكی دەوێت و دەبێت ڕۆژێك لەسەری بدەیت، تاكو ئارام ببێتەوە. منێك كە لە دەروونی مرۆڤدایە، بە سادەیی ئارام ناگرێت. بەڵام ئەو ڕۆژەی ئارامی گرت و ڕامت كرد، ئاسوودە دەبیت. لەگەڵ هەموو شتێكدا دێیتەوە كەنار و لەگەڵ هەموو شتێكدا هەڵ دەكەی، ئارام و هێمن دەبیتەوە.\nسەرچاوە: سایتی فارسی (صدانت).


گۆڕانكاری سیاسی لە رۆژئاوای كوردستان ڕوو دەدات – Politic Press\nئەندامێكی دەستەی جێبەجێكاری پارتی یەكێتی دیموكرات (پەیەدە) رایگەیاند: مەسەدە (ئەنجومەنی سوریای دیموكرات) لە مۆسكۆ دەیەوێت لە رێگەی دیبلۆماسییەوە چارەسەری كێشەی سوریا بكات و لە ئێستادا شاندێكی روسی كە پێكهاتووە لە كەسایەتییەكانی سیاسەتمەدارانی روسیا ئێستا لەسوریایە و بە ئەگەرێكی زۆرەوە گۆڕانكاری سیاسی رودەدات لەناوچەكەدا.\nسلێمان عەرەب ئەندامی دەستەی جێبەجێكاری پارتی یەكێتی دیموكرات (پەیەدە)، تایبەت بە پۆڵەتیك پرێس لەبارەی گرنگی و گۆڕانكارییەكان لە رۆژئاوای كوردستان وتی: مەسەدە (ئەنجومەنی سوریای دیموكرات) وەك هێزێكی سیاسی لە باكورو رۆژهەڵاتی سوریا خاوەن پرۆژەیەكی دیموكراتی و ئەزموونێكی خۆبەڕێوەبەری و سەركەوتنێكی گەورەیە لەشەڕی داعشدا.\nوتيشى: (ئەنجومەنی سوریای دیموكرات) بۆ پرۆژەی ئاوەدانكردنەوەی سوریا و دژ بە داگیركاری دەوڵەتی توركا هێزێكی گرنگە لە ناوچەكەدا و پێویست دەكات لە پرۆژە سیاسییەكانی سوریادا لە گفتوگۆی جنێڤدا رۆڵی گرنگ بگێڕێت و بەشدار ببێت و بەبێ بەشداربوونی مەسەدە هیچ كێشەیەك چارەسەر نابێت.\nشاندێكی رۆژئاوای كوردستان بە سەرۆكایەتی ئیلهام ئەحمەد، سەرۆكی دەستەی جێبەجێكاری ئەنجومەنی سوریای دیموكرات و ئەندامێتی سەنحاریب بەرسوم، حیكمەت حەبیب و سیهانوك دیبۆ ماوەی دوو رۆژ لەسەر بانگهێشتێكی فەرمی وەزارەتی دەرەوەی روسیا لە مۆسكۆ مانەوە.\nTags: پەیەدە رۆژئاوای كوردستان سوريا\nترەمپ: ویستم ئەسەد بكوژم\nمەزڵوم عەبدی و وەزیری بەرگری ئەمریكا كۆدەبنەوە\nتوركیا لە رۆژئاوای كوردستان ئامادەكاری بۆ هێرشی نوێ دەكات


داعش هێرش ده‌كات و حه‌شدی شه‌عبی سوپا تۆمه‌تبار ده‌كات\nگوندی ئیبراهیمییه‌ی پارێزگای نه‌ینه‌وا له كاتی كۆنترۆڵكردنه‌وه‌ی له‌لایه‌ن سوپای عێراقه‌وه/ ئه‌رشیف\nداعش نه‌ینه‌وا حه‌شدی شه‌عبی سوپای عێراق\nبه‌هۆی زیادبوونی هێرشی پاشماوه‌كانی داعش له پارێزگای نه‌ینه‌وا و په‌لاماردانی گونده‌كان و كوشتنی هاووڵاتیانی ناوچه‌كه، حه‌شدی شه‌عبی سوپای عێراق به كه‌مته‌رخه‌م ده‌زانێن.\nفه‌رمانده‌یی ئۆپراسیۆنه‌كانی حه‌شدی شه‌عبی له پارێزگای نه‌ینه‌وا، له‌باره‌ی هێرشی داعش بۆ سه‌ر هه‌ر دوو گوندی (رومانه و ئیبراهیمییه) له پارێزگاكه، به‌یاننامه‌یه‌كی بڵاوكردووه‌ته‌وه‌و ئاماژه‌ی به‌وه‌كردووه كه "ئه‌وه دووه‌م هێرشی له‌و جۆره‌ییه داعش له‌و ناوچه‌یه ئه‌نجامی ده‌دات، دوای ئه‌وه‌ی له ھێرشی یه‌كه‌مدا ژماره‌یه‌ك هاووڵاتی گونده‌كانیان كوشت".\nحاجی، رائید كروی فه‌رمانده‌ی ئۆپراسیۆنی حه‌شدی شه‌عبی له نه‌ینه‌وا ده‌ڵێت: "فه‌رمانده‌یی حه‌شدی شه‌عبی داوای له فه‌رمانده‌یی ئۆپراسیۆنی نه‌ینه‌وا كردووه بۆ پاراستنی ناوچه‌كه ئۆپراسیۆنی سه‌ربازی ئه‌نجام بده‌ن، چونكه زانیاریی هه‌واڵگرییان ده‌ستكه‌وتووه و باسی چالاكیی و جموجووڵی داعش ده‌كات له‌و ناوچانه‌دا".\nفه‌رمانده‌كه‌ی حه‌شدی شه‌عبی، فه‌رمانده‌یی ئۆپراسیۆنی نه‌ینه‌وا تۆمه‌تبار ده‌كات و ده‌ڵێت: "ئه‌و زانیاریانه‌ی ئێمه‌یان به گرنگ وه‌رنه‌گرتووه و بایه‌خیان پێنه‌داوه و هیچ جووڵه‌یه‌كی سه‌ربازییان ئه‌نجام نه‌داوه".\nهه‌روه‌ها گوتوویه‌تی: "ئه‌و كه‌رته‌ی داعش تێیدا چالاكبووه‌ته‌وه و هێرشی ئه‌نجامداوه له چوارچێوه‌ی به‌رپرسیارێتی فیرقه‌ی 16ـی سوپای عێراقدایه".\nئه‌و قسانه‌ی فه‌رمانده‌كه‌ی حه‌شدی شه‌عبی به‌هۆی هێرشێكی چه‌كدارانی داعشه‌وه‌یه كه ئێواره‌ی رۆژی 17/5/2019 كردییانه سه‌ر ماڵی هاووڵاتیانی هۆزی ئه‌لعكیدات له گوندی ئیبراهیمییه له ناوچه‌ی ئه‌كواری پارێزگای نه‌ینه‌وا. پاش ئه‌وه‌ی جاری یه‌كه‌م داعش موختارێك و 5 كه‌سی دیكه له خه‌ڵكی ئه‌و گوندانه‌ی كوشتبوو، خه‌ڵكی ناوچه‌كه ماڵه‌كانیان جێهێشتووه و ئێواره‌ی رۆژی هه‌ینی جارێكی دیكه به‌ر ھێرشی چه‌كدارانی رێكخراوه توندڕه‌وه‌كه كه‌وتووه‌ته و ماڵه‌كانیشیان سوتاندوون.


وته‌بێژی حكومه‌تی عێراق، رایگه‌یاند، هه‌وڵی لادانی ئاسته‌نگه‌كانی به‌رده‌م په‌یوه‌ندییه‌كانی هه‌ولێر و به‌غدا ده‌درێت، ئاماژەی بەوەشكرد، لە داهاتوویەکی نزیکدا کێشەی موچە لەنێوان هەردوولا چارەسەردەبێت.\nحەسن نازم، وتەبێکئ حکومەتی عێراق لە لێدوانێکی تەلەفزیۆنیدا (پێنجشەممە 3ی کانونی یەکەمی 2020) ڕایگەیاند، " كاری زۆر كراوه له‌لایه‌ن حكومه‌ت و په‌رله‌مانه‌وه و هه‌وڵی لادانی ئاسته‌نگه‌كان ده‌درێت تایبه‌ت به په‌یوه‌ندییه‌كانی حكومه‌تی هه‌رێمی كوردستان و حكومه‌تی فیدراڵی و په‌رله‌مان و من گەشبینم بە هەوڵەکان".\nجەختیشیکردەوە، " به تایبه‌ت ئه‌وه‌ی كه په‌یوه‌سته به ئاستەنگی دارایی و كێشه‌كانی موچه، پشت بەخوا له داهاتوویه‌كی نزیكدا چاره‌سه‌ری بۆ داده‌نێین".\nوتەکانی وتەبێژی حکومەتی عێراق لەکاتێکدایە، بڕیارە ڕۆژی یەکشەممەی داهاتوو، لەسەر پێشنیازی مستەفا کازمی، سەرۆک وەزیرانی عێراق لە بەغدای پایتەختی عێراق کۆبوونەوەی لایەنە سیاسییەکانی عێراق لەبارەی بودجەی 2021 بەڕێوەبچێت.\nهەر ئەمڕۆ پێنجشەممە 3ی کانونی یەکەمی 2020، لە ڕاگەیەندراوێکدا، لاهور شێخ جەنگی، هاوسەرۆکی یەکێتی ڕایگەیاند، پێشوازی لەو دەستپێشخەرییەی کازمی کردووە و وتی، " دڵنیا بن به‌نده به نوێنه‌رایه‌تی ئێوه و هه‌موو موچەخۆرانی هه‌رێم له‌و كۆبوونه‌وه‌یه به‌شدار ده‌بین، به‌رگری له مافه‌كانتان ده‌كه‌ین و هه‌موو هه‌وڵێك ده‌ده‌ین پشك و مافه ره‌واكانتان له بودجه‌ی فیدراڵی 2021 دا جێگیر بكرێت و به یه‌كجاری ئه‌م كێشه درێژخایه‌نه كۆتایی پێ بێت."\nنرخی دۆلار لەکاتی داخستنی بازاڕدا پاشەکشێی کرد\n2020.12.14 - 16:29


به‌مه‌ش ده‌ڵێن ڕێکه‌وتن؟؟؟ ... سەروەت هەڵەبجەیی\nچه‌ندین مانگ به‌ر له ئێستا عادل عه‌بدولمه‌هدی وه‌زیری نه‌وتی حکومه‌تی عێراق سه‌ردانی هه‌ولێری کرد و له پاش کۆبوونه‌وه‌ی له گه‌ڵ به‌رپرسانی حکومه‌تی هه‌رێمی کوردستان باسیان له ڕێکه‌وتنێک کرد که به پێی به‌نده‌کانی، هه‌رێم ڕۆژانه به ڕێژه‌ی دیاریکراو نه‌وتی خۆی ڕاده‌ستی کۆمپانیای سۆمۆ ده‌کات و به‌غداش به‌ڵێنی ئه‌وه‌ی داوه که پشکی کوردستان له بودجه‌ی گشتی عێراق سه‌رف بکات. سه‌ردانی وه‌فدی هه‌رێمی کوردستان بۆ به‌غدا و چه‌ندین کۆبوونه‌وه‌ی دیکه سه‌باره‌ت به ورده‌کاری ته‌کنیکی ئه‌و ڕێکه‌وتنه، هێشتا به‌رپرسانی ناوه‌ندی به‌وه ڕازی نه‌کرد که قووتی خه‌ڵکی کوردستان به هاوکێشه سیاسی و ململانێکانی نێوان هه‌ولێر و به‌غدا گرێ نه‌ده‌ن. عه‌بادیش هاته کوردستان، به وته‌ی به‌رپرسانی هه‌رێم، ئه‌وان سه‌باره‌ت به هه‌موو کێشه‌کان قسه‌یان له گه‌ڵ سه‌رۆک وه‌زیرانی عێراقدا کرد و ئیدی کۆتایی به‌و کێشانه به تایبه‌ت له بواری بودجه‌دا هاتووه. له پاش ئه‌و قه‌یرانه ئابورییه‌ی که به درێژایی ساڵی 2014 کوردستانی تێدا تێپه‌ربوو، وه‌ستانی جوڵه‌ی بازاڕ و دواکه‌وتنی مووچه‌ی فه‌رمانبه‌ران و چه‌ندین کێشه و گرفتی دیکه، خه‌ڵکی کوردستان به گشتی به‌وه دڵخۆش بوون که ڕێکه‌وتنه‌که‌ی نێوان هه‌ولێر و به‌غدا تا ڕاده‌یه‌ک ئه‌و کێشانه چاره‌سه‌ر بکات. به‌ڵام به داخه‌وه، ئه‌و ڕێکه‌وتنه نه‌ک ته‌نیا له ڕێکه‌وتن ناچێت، به پێچه‌وانه‌وه به چه‌شنێک له کڕین و فرۆشتن داده‌نرێت، به‌غدا له ڕێگای کۆمپانیای سۆمۆ نه‌وتی هه‌رێم ده‌کڕێت و بڕه پاره‌یه‌ک مانگانه ده‌خاته سه‌ر حسابی هه‌رێم و وه‌ک ئه‌م مانگه‌ش که بینیمان سه‌ره‌ڕای به‌رزبوونه‌وه‌ی ئاستی هه‌نارده‌کردنی نه‌وتی هه‌رێم، نه به ته‌واوی پاره‌ی نه‌وته فرۆشراوه‌که‌ی هه‌رێمی داوه و نه پشکی له سه‌دا 17ی بودجه‌ی کوردیشی سه‌رف کردووه.\nله جیهانی سیاسه‌ت و له پرۆسه‌ی په‌یوه‌ندییه‌کانی نێوان دوو وڵات یان دوو لایه‌ن، ڕێکه‌وتن به‌وه پێناسه ده‌کرێت که ئه‌وان له سه‌ر چه‌ند بابه‌تێک که ڕه‌زامه‌ندییان له سه‌ر ده‌ربڕیوه و واژۆیان له سه‌ر کردووه یان به‌رژه‌وه‌ندی هه‌ر دوو لا ده‌سته‌به‌ر ده‌کات، ڕێکه‌وتوون و ده‌یخه‌نه بواری جیبه‌جێکردنه‌وه. چه‌ندین مانگ به سه‌ر ڕێکه‌وتنه نه‌وتییه‌که‌ی هه‌رێمی کوردستان و حکومه‌تی ناوه‌ندی عێراقدا تێپه‌ڕبووه، له پاش هه‌ر مانگێک و به پێی وته‌ی به‌رپرسان و ئه‌وه‌ی که له میدیاکانه‌وه باسی لێده‌کرێت، سه‌ره‌ڕای ئه‌وه‌ی که لایه‌نی کوردی به ڕێژه‌ی دیاریکراو نه‌وتی هه‌رێمی ڕاده‌ستی کۆمپانیای سۆمۆ کردووه، نه پاره‌ی نه‌وته فرۆشراوه‌که به ته‌واوی دراوه و نه پشکی له سه‌دا 17ی بودجه‌که‌ش سه‌رف کراوه. له ئێستادا پرسیار ئه‌مه‌یه که له پاش هه‌ر مانگێک و دووپات بوونه‌وه‌ی کرداری به‌غدا و بێ به‌ڵێنی ناوه‌ند، چیدی ده‌توانین به‌مه بڵێین ڕێکه‌وتن؟\nچاره چییه؟ بۆ هه‌ڵوێستێک به‌رامبه‌ر به پێشێلکارییه‌کانی به‌غدا له هیچ به‌رپرسێکی باڵای کورده‌وه نابینرێت؟ باشه ئێمه‌ی کورد مافی ئه‌وه‌مان نییه که بڵێین جه‌نابی سه‌رۆک کۆمار له به‌غدا چی ده‌که‌یت؟ ئه‌و پۆسته ئه‌گه‌ر پشکی عه‌ره‌بیش بوایه چ جیاوازییه‌کی بۆ کورد ده‌بوو، ئاخۆ چیمان له وه‌رگرتنی پۆستی سه‌رۆک کۆمار ده‌سکه‌وتووه؟\nئه‌ی نوێنه‌رانی کورد له په‌رله‌مانی عێراق، له‌م دۆخی بێ مووچه‌یی و قه‌یرانه داراییه‌دا، ئێوه هه‌ر مووچه و ئیمتیازی خۆتان وه‌ربگرن و خه‌می هیچتان نه‌بێت، بۆچی له به‌رامبه‌ر یاری کردنی حکومه‌تی ناوه‌ند به قووتی خه‌ڵکی کوردستان و به کارهێنانی وه‌ک کارتێکی فشار هه‌ڵوێستتان نییه؟ خۆزگه ئێوه‌شمان له به‌غدا نه‌ده‌بوو، گومانم نییه که له ئه‌گه‌ری نه‌بوونی نێوه له په‌رله‌مانی عێراق بارودۆخمان له‌مه خه‌راپتر نه‌ده‌بوو. ده‌زانم که به‌درێژایی ته‌مه‌نتان و له ئاکامی په‌روه‌رده‌ی حیزبی وا ڕاهاتوون که هه‌ر باسی ناوخۆیی و کێشه‌ی نێوان حیزبه‌کانی کوردستان بکه‌ن هه‌ر بۆیه له‌م خوله‌ی په‌رله‌مان له به‌غدا تا ئێستا هاوپه‌یمانییه‌تی کوردستانیتان پێکنه‌هێناوه و هه‌ر کامه‌تان به ئامێرێک ساز لیده‌ده‌ن و گۆرانی به به‌ژن و باڵای که‌سێکدا ده‌ڵێن و ئێمه‌ی کورد چاوه‌ڕوانی ئه‌وه‌ش نین که ئێوه یه‌ک گوتار بن و سه‌مفونیای سروودی یه‌کگرتوویی کوردمان بۆ لێبده‌ن.\nبه‌رپرسه باڵاکانی حکومه‌تی کوردستانیش هه‌ر ئه‌وه ده‌زانن که له پاش کۆبوونه‌وه‌کان بڵێن سه‌رکوتوو و ئیجابی بووه و ئێمه‌ش هیچ ده‌ره‌نجامێک و گۆڕانکارییه‌کمان به چاو نه‌بینیوه.\nنه‌ک ته‌نیا که ئه‌و ڕێکه‌وتنه له ڕواڵه‌تی ڕێکه‌وتن ناچێت، به پێچه‌وانه‌وه به فیڕۆدانی سامانی نیشتمانی کوردستانه که حکومه‌تی ناوه‌ند له ڕێگای سۆمۆوه پلانه‌که‌ی خۆی به سه‌رماندا جێبه‌جێ ده‌کات، وه‌ک ئه‌و پلانه‌ی که قه‌یرانی دارایی و شه‌ڕی داعشی لێکه‌وته‌وه له‌و ساته‌وه‌خته‌ش که ده‌نگی ڕاگه‌یاندنی ده‌وڵه‌تی سه‌ربه‌خۆی کوردستان زیاتر له کوچه و کۆڵانه‌کانی کوردستان و له ئاستی هه‌رێمی و نێوده‌وڵه‌تیشدا ده‌بیسترا.


تورکیا: رێگە بە ئەمریکا نادەین ئەنچەرلیک بۆ لێدانی ئێران بەکاربهێنێت\nهەواڵ / جیهان :: 17/06/2018 :: 327 جار بینراوە\nتاگ :: ئێران ئەمریکا تورکیا\n17ى ئۆكتۆبه‌ر رۆژى قه‌ڵاچۆكردنى هه‌ژاریى\nجیهان :: 56 خولەک پێش ئێستا\nبەهۆی سووتانی پاسێکەوە 35 کەس گیانیان لەدەستدا\nجیهان به كورتی.. دوو پیاو ده‌ستدرێژی ده‌كه‌نه سه‌ر كچێك و ڤیدیۆی ده‌گرن\nسەرۆک وەزیرانی تورکیا لە میانی چاوپێکەوتنێکیدا رایگەیاند رێگەنادەن خاکی تورکیا بەکاربهێنرێت بۆ لێدانی ئێران و وەبیریشی هێنایەوە کە ساڵی ٢٠٠٣ش رێگەیان نەدا بە ئەمریکا تورکیا بۆ داگیرکردنی عێراق بەکاربهێنێت.\nبیناڵی یڵدرم، لە میانی ئەو چاوپێکەوتنەیدا کە لەگەڵ کەناڵێکی تەلەفیزیۆنیی یوتیوب ئەنجامیداوە لە وەڵامی پرسیارێکدا کە ئاخۆ ئەگەر ئەمریکا بیەوێت لە ئێران بدات دەتوانێت بنکەی ئەنچەرلیک لە تورکیا بەکاربهێنێت، وتی "ئێمە تەنیا بۆ شەڕی دژ بە تیرۆر رێگەمان بە بەکارهێنانی ئەنچەرلیک داوە، هەرگیزا و هەرگیز رێگەی پێنادەین بۆ لێدانی هیچ وڵاتێک بەکاری بهێنێت".\nوتیشی "٦٠٠ ساڵە لەوەتەی رێکكەوتننامەی قەسری شیرین ئیمزا کراوە هیچ جەنگێکمان لەگەڵ ئەو دراوسێیەماندا نەکردوە، هەرگیز نابێت بیر لەوە بکرێتەوە کە بۆ شەڕی دژ بە دراوسێکانمان پشتیوانی بکەین".\nیڵدرم دواتر رێگەپێدانەکەی ١ی ئازاری ٢٠٠٣ی یادخستەوە کە چۆن لە پەرلەمانی تورکیاوە رێگەنەدرا بنکە سەربازییەکان و خاکی تورکیا بەکاربهێنرێت بۆ داگیرکردنی عێراق.\nسەرۆک وەزیرانی تورکیا لەبارەی رێکكەوتنەکەیان لەگەڵ ئەمریکا لەسەر منبج وردەکاریی ئاشکراکرد و وتی "گەیشتوونەتە رێکكەوتنێکی ٩٠ رۆژە لەگەڵ ئەمریکا و بەگوێرەی رێکكەوتنەکە لەماوەی ئەو ٩٠ رۆژەدا یەپەگە لە شارەکە دەکرێتە دەرەوەو بەڕێوەبردنی شارەکەش رادەستی ئیدارەیەکی ناوخۆیی دەکرێت".


فەڕەنسا بە 593 ملیۆن دۆلار سزای گۆگڵ دەدات - تۆڕی میدیایی خەڵک\nئاژانسی نەهێشتنی قۆرخكاری فەڕەنسا ڕایدەگەیەنێت، بەهۆی ڕێزنەگرتن لە مافی بڵاوكردنەوەی نووسین و هەواڵ لەسەر ئەو پێگەیە، بڕی 593 ملیۆن دۆلار سزای داراییان بەسەر كۆمپانیای گۆگڵدا سەپاندووە.\nئاژانسی نەهێشتنی قۆرخكاری فەڕەنسا لە ڕاگەیەنراوێكدا ڕایگەیاند، بڕیاری سزادانی گۆگڵ دوای ئەوەهات كە ئەو كۆمپانیا گەورەیەی بواری گەڕان لەنێو تۆڕەكانی ئینتەرنێت شكستی هێنا لەوەی دادپەروەرانە مامەڵە لەگەڵ ئەو كەسانە بكات كە هەڵدەستن بەبڵاوكردنەوەی هەواڵ لەسەر ئەو پێگەیە.\nئاژنسەكە ئاماژەی بەوەشكردووە، كۆمپانیا گۆگڵ ئەو بڕیارەی ساڵی 2020ی پشتگوێ خستووە و مافی ئەو كەسانەی پێشێل كردووە كە وتار و نووسین لەسەر ئەو پێگەیە بڵاودەكەنەوە و لە فەڕەنسا نیشتەجێن.\nئاژانسی نەهێشتنی قۆرخكاری فەڕەنسا ئەوەشی خستووەتەڕوو، كە ئەو سزایە بەجددی جێبەجێ دەكرێت و پێویستە كۆمپانیای گۆگڵ لە دوو مانگی داهاتوودا ڕێوشوێنەكانی چۆنیەتی قەرەبووكردنەوەی ئەو كەسانە دیاری بكات كە پێشتر لەسەر ئەو پێگەی هەواڵ و نووسینیان بڵاوكردووەتەوە.


د. عیرفان مسته‌فا:خێڵی بایلۆجی وه‌ك مێروله‌كان و هه‌نگه‌كان نه‌ریته‌كانی به‌جێگیری ده‌مێننه‌وه – پەڕە 3 – Knwe.org\nسەرەکی » چاوپێکه‌وتن » د. عیرفان مسته‌فا:خێڵی بایلۆجی وه‌ك مێروله‌كان و هه‌نگه‌كان نه‌ریته‌كانی به‌جێگیری ده‌مێننه‌وهپەڕە 3


بێن گەڕایەوە (فیلم) - ویکیپیدیا، ئینسایکڵۆپیدیای ئازاد\nنینا جاکۆبسۆن، براد سیمۆپسۆن، پیتەر ھیدجێس\nئێڵ دی ئینتەرتەیمێنت\n٧ی کانوونی یەکەمی ٢٠١٨\n١٣ میلیۆن دۆلار\n١٠٬١ میلیۆن دۆلار\nبێن گەڕایەوە (بە ئینگلیزی: Ben is Back) فیلمێکی درامی ئەمریکییە، کاری نووسین و دەرھێنانی لەلایەن پیتەر ھیدجز کراوە. ئەستێرەکانی فیلمەکە جولیا ڕۆبێرتس، لوکاس ھیدجز (کوڕی دەرھێنەری فیلمەکە)، کارتنی بی. ڤانس. پیلانەکە دوای دایکێک دەکەوێت کە ھەوڵی داوە یارمەتی کوڕی ئالوودەبووەکەی بدات، دوای گەڕانەوەی لە چاککردنەوە بۆ ماڵەوە.\nفیلمەکە لە ٨ی ئەیلوولی ٢٠١٨ لە فیستیڤاڵی نێودەوڵەتی فیلمی تۆرنتۆ لە جیھان نمایشکرا، لە ٧ی کانوونی یەکەمی ٢٠١٨ لەلایەن LD Entertainment، لاید ڕاکێشان و لیۆنزگەیت، بە شێوەیەکی سینەمایی بڵاو کرابووە. فیلمەکە بەشێوەیەکی گشتی لە ڕەخنەگرانەوە ھەڵسەنگاندنە پۆزەتیڤەکانی وەرگرت، کە ستایشی نمایشی ھێدجز و ڕۆبێرتسی دەکرد، بەڵام ئەوە بۆمبە بۆکس ئۆفیس بوو کە تەنیا ١٠٬١ میلیۆن دۆلاری بۆ بودجەی ١٣ میلیۆن دۆلارییەکەی دروست کرد.\nجولیا ڕۆبێرتس: وەک ھۆلی بەرنس\nلوکاس ھیدجس: وەک بێن بەرنس\nکانتری بی: وەک نیڵ بێبی\nکاترین نیوتۆن: وەک لڤی بەرنس\nڕاشڵ بای: وەک بێت کۆنیرس\nئەم پڕۆژەیە لە مانگی تشرینی یەکەمی ٢٠١٧ ڕاگەیەندرا، کە لوکاس کێدش و جولیا ڕۆبێرتس بە ئەستێرە بوون، لە مانگی تشرینی دووەم کاترین نیوتن وەک خوشکی فەخری بێن ئایڤی ھەڵبژێردرا و ئەلێکساندرا پارک وەک ئالودەیەک بەشداری کرد، بۆ بینینی بێن لە کاتی دیداری ئەلکھولییەکان، وێنەگرتن لە ٥ی کانوونی یەکەمەوە دەستی پێکرد، کاتێک کۆرتنی ڤانس وەک زڕباوکی بێن چووە ڕیزی تیمی نواندنەوە.\nلە مانگی تەممووزی ٢٠١٨ کۆمپانیای LD Entertainment، لاید ئیفتەیتس و لیۆنزگەیت مافی دابەشکردنی ئەو فیلمەیان بەدەستھێنا، کە لە ٧ی کانوونی یەکەمی ٢٠١٨ بڵاوکرابووەوە، فیلمەکە لە ٨ی ئەیلوولی ٢٠١٨ لە فیستیڤاڵی نێودەوڵەتی فیلمی تۆرنتۆ لە جیھاندا نمایشکرا.\nبەپێی ماڵپەڕی ڕۆتن تۆمەیتۆز ٨٢٪ی ڕەخنەگرانی فیلم پێداچوونەوەیەکی ئیجابییان بە پشت بەستن بە ٢٠٩ خاڵ کردووە، بە تێکڕای ڕێژەی ٩٬٦/١٠ کۆدەنگی ڕەخنەگرانی سایتەکە دەڵێت «بێن ئێس باک کڵێشەکانی درامای خێزانی تێکدەدات و سەکۆیەک بۆ نمایشە مەزنەکانی لۆکاس ھیدجز و جولیا ڕۆبێرتس دابین دەکات». لە مێتاڕەخنەگر فیلمەکە تێکڕای کێشی ٦٦ لە کۆی ١٠٠ بە پشت بەستن بە ٣٩ پێداچوونەوە بەدەست ھێنا، کە ئاماژە بۆ «پێداچوینە ئەرێنییە گشتییەکان» دەکات.\n^ Jr، Mike Fleming (23 October 2017). "Julia Roberts And Lucas Hedges Team For Black Bear & 30WEST-Backed 'Ben Is Back'". Deadline Hollywood.\n^ Busch، Anita (14 November 2017). "'Big Little Lies' Kathryn Newton Joins Julia Roberts, Lucas Hedges In 'Ben Is Back'". Deadline Hollywood.\n^ N'Duka، Amanda (28 November 2017). "'The Royals' Star Alexandra Park Cast In Peter Hedges' 'Ben Is Back'". Deadline Hollywood.\n^ Ramos، Dino-Day (July 9, 2018). "Julia Roberts Drama 'Ben Is Back' Acquired By LD Entertainment, Lionsgate & Roadside". Deadline Hollywood. لە ڕێکەوتی July 9, 2018 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ Vlessing، Etan (July 24, 2018). "Toronto: Timothee Chalamet Starrer 'Beautiful Boy,' Dan Fogelman's 'Life Itself' Among Festival Lineup". The Hollywood Reporter. لە ڕێکەوتی July 24, 2018 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "Ben is Back (2018)". Rotten Tomatoes. Fandango Media. لە ڕێکەوتی May 18, 2019 ھێنراوە. بەدواداچوون بۆ ڕێکەوت بکە لە: |access-date= (یارمەتی)\nبێن گەڕایەوە لە بنکەدراوەی ئینتەرنێتیی فیلمەکان\nبێن گەڕایەوە لە ڕاتن تۆمەیتۆز\nبێن گەڕایەوە لە مێتاکریتیک\nوەرگیراو لە «https://ckb.wikipedia.org/w/index.php?title=بێن_گەڕایەوە_(فیلم)&oldid=719988»\nئەم پەڕەیە دواجار لە ١٤:٤٣ی ٢٧ی ئەیلوولی ٢٠٢٠ نوێ کراوەتەوە.


كۆماندۆی هەسەدە 8 تیرۆريستیان دەستگیركرد – تۆڕی میدیایی خەڵک\nكۆماندۆی هەسەدە 8 تیرۆريستیان دەستگیركرد\n2020/06/08 - 9:18 PM\nهێزێكی كۆماندۆی سەر بە هێزەكانی سوریای دیموكرات توانییان 8 تیرۆریست دەستگیر بكەن كە لەنێویاندا ئەندامێكی پێشووی سەر بە رێكخراوی تیرۆریستی قاعیدەی تێدایە كە ناوی لە لیستی تیرۆری نێودەوڵەتیدا هەیە.\nئاژانسی (هاوار نیوز) بڵاویكردەوە، هێرشەكانی هێزەكانی سوریای دیموكرات بۆ سەر شانە نوستووەكانی داعش و تێكشاندنیان بەردەوامە و لەبەرەو پێشچووندایە، ئەوەش لە لەچوارچێوەی ئەو هەڵمەتەدایە لەژێر ناوی ( لەناوبردنی تیرۆریستان) كە لەسەر بانگهێشتی كەسایەتییەكانی ناوچەكانی حەسەكە و دێرەزور بەمەبەستی تێكشاندنی پاشماوەكانی شانە نوستووەكانی تیرۆریستانی داعش دەستیپێكردووە كە ماوەیەكە كار و كردەوە تیرۆریستییەكانیان لەو ناوچانە زیادی كردووە.\nئاژانسەكە ئاماژەی بەوەشداوە، لەمیانەی كێوماڵكردنی ناوچەكانی دەوروبەری شاری دێرەزور و نزیك بەسنووری عیراق و سوریا، هێزەكانی كۆماندۆی سەر بەهێزەكانی سوریای دیموكرات توانییان 8 تیرۆریست دەستگیربكەن، كە لەنێویاندا ئەندامێكی پێشووی سەر بەڕێكخراوی قاعیدەی تێدایە و ناوی لە لیستی نێودەوڵەتی داواكراواندا هەیە.\nڕوونیشكراوەتەوە: دوو لەو دەستگیركراوانە بەڕەچەڵەك لوبنانین و لەناوچەكانی نزیك لەسنوور دەستگیر كراون، هەروەها هێزەكانی كۆماندۆ دەستیشیان بەسەر بڕێك چەك و تەقەمەنیدا گرتووە.\nسەر لەبەیانی ئەمڕۆش هێزەكانی سوریای دیموكرات توانیویانە 20 گومانلێكراوی سەر بەتیرۆریستانی داعش لە شارەدێیەكی سەر بە پارێزگای دێرەزور دەستگیربكەن.\nتیرۆریستحەسەكەداعشدێرەزورسورياعيراققاعیدەهەسەدەهێزەكانی سوریای دیموكرات\nتەندروستی هەولێر: لەكۆی ۳۹۷ توشبووی كۆرۆنا ۲٤۳ كەسیان چارەسەركراون\nنیگەرانە تائێستا هەندێك بڕوایان بە بوونی كۆرۆنا نییە\nتەندروستی جیهانی باسی سیناریۆی ئێران و ئیتاڵیا دەكات لە عیراق


هێرۆ ئیبراهیم ئەحمەد چەندین نهێنی ژیانی خۆی ئاشکرا دەکات | Pukdk یه‌کێتیی نیشتمانیی کوردستان\nچاوپێککەوتنەکە لەژێر ناونیشانی (هێرۆ ئیبراهیم ئەحمەد: ژنە پێشمەرگەی رەسەن) بڵاوکراوەتەوە، لە سەرەتای چاوپێککەوتنەکەدا وێنەیەکی ئایکۆنی خاتوو هێرۆ ئیبراهیم ئەحمەد دانراوە کە مێژووەکەی دەگەڕێتەوە بۆ ساڵەکانی 1980 لە زنجیرە چیاکانی زاگرۆس کە تێیدا بە تەنها بە جلوبەرگێکی پێشمەرگەییەوە لە نێوان چەند پیاوێکدا وەستاوەو قژە رەشەکەی بە شێوەی دوو پرچ لەملاو لاوە بەرداوەتەوە.\nلە چاوپێکەوتنەکەدا باس لەوەکراوە لەو رۆژگارەدا هێرۆ ئیبراهیم ئەحمەد بە ناوی ” دیانا”وە بانگکراوەو هەندێک دەڵێن ئەم ناوە وەکو ناوی نهێنی بەکارهێنراوە، (تانیا گودسوزیانی) ئامادەکاری چاوپێککەوتنەکە دەپرسێت: وا دەردەکەوێت کە ناوی دیانا ناوێکی نهێنی گونجاو بێت بۆ ژنە شەڕڤانێکی کورد، ئایا دیانا خوداوەندی (راو)ی رۆمانییەکان نەبوو؟\nخاتوو هێرۆ لەوەڵامی ئەم پرسیارەدا پیدەکەنێت و دەڵێت” نا،نا،نا، ئەمە هیچ پەیوەندییکی بە خوداوەندی رۆمانەکانەوە نییە، ئەمە د-یا-نا، ئەمە ئەو ناوەیە کە کوڕە گەورەکەم منی پێ بانگ دەکرد، دایە لە زمانی کوردیدا هاو واتای (mommy)ی زمانی ئینگلیزییە، لەبەر چەند هۆکارێک ئەو نەیدەتوانی بە دایە بانگمکات بۆیە ئەوی وت دیانا.”\nلە چاوپێککەوتنەکەدا هاتووە” نەوەیەک لەمەوپێش هێرۆ یەکێک بوو لەو 50 ژنەی یاخود زیاتر کە پەیوەندییان کرد بە مێرد و براکانیانەوە لە جەنگی بەرگری دژی رژێمی بەعسی عیراقی، ئەوان لە زمانی کوردیدا پێیان دەوترا (ژنی شاخ)، مێردەکەی هێرۆ جەلال تاڵەبانی (سەرۆکی یەكێتی نیشتیمانی کوردستان)بوو کە دواتر بوو بەیەکەم سەرۆکی عیراقی بە رەگەز کورد، بەڵام ئەمە یەکەم بەشداریکردنی نەبووە لە خەباتی چەکداری کورد بۆ سەربەخۆیی.”\nپێشكه‌شكاری چاوپێكه‌وتنه‌كه ده‌ڵێت هێرۆ ئیبراهیم ئەحمەد تەمەنی 10 ساڵ بووە کاتێک کودەتا بەسەر سیستەمی پاشایەتیدا کرا کە دواتر بە شۆڕشی 14-ی تەمووز ناسێنرا، کە لەلایەن عەبدول کەریم قاسمەوە سەرپەرشتی دەکرا کە سەرەتا بە کەسێکی نزیک لە کورد دانراو بەهۆیەوە زینداییانی سیاسی ئازادکران و ئەو کوردانەی کە بەشدارییان لە سەرهەڵدانی 1943-1945-دا کردبوو لێبوردنیان بۆدەرکرا، بەڵام دوای چەند ساڵێکی کەم پەیوەندی بەغداو کوردەکان تێکچوو.\nهەروەها ئاماژەبەوەکراوە ئیبراهیم ئەحمەد لە ساڵی 1961-دا سکرتێری گشتی پارتی دیموکراتی کوردستان بووە، کاتێک کە حکومەتی عیراقی پەلاماری شاری سلێمانی داوە ژنەکەی و حەوت منداڵەکەی بردووە بۆ شاخ.\nخاتوو هێرۆ دەڵێت” باوکم بڕوای بە یەکسانی پیاو و ژن هەبووە”، راشیده‌گه‌یه‌نێت “من گەورەترین منداڵی خانەوادەکەم بووم، کاتێک من لە دایکبووم باوکم بەبۆنەی منەوە ئاهەنگی گێراوە، لەو رۆژەدا کەس ئاهەنگی بۆ لەدایکبوونی کچ نەدەگێڕا، تەنها بۆ کوڕ ئاهەنگیان دەکرد.”\nئەوەشخراوەتەڕوو، پێش ئەوەی هێرۆ ئیبراهیم ئەحمەد شووبکات بە گەنجێکی پارێزەری خاوەن کاریزما کە دواتر بوو بە سیاسەتمەدار(مام جەلال) لەلایەن یەکێتی قوتابیانی کوردستانەوە کە رێکخراوێکیی سەر بە پارتی دیموکراتی کوردستان بووە داوای لێدەکرێت کە وەکو ئەندامێکی خاوەن دەسەڵات خۆی تۆماربکات.\nبەڵام خاتوو هێرۆ دەڵێت” داوایان لێکردم کە پەیوەندی بە پارتەکەیانەوە بکەم بەڵام رەتمکردەوە، لە چیاکاندا زۆر باسی منیان دەکرد، دەیانوت چۆن وێراویەتی رەتیبکاتەوە؟’ باوکم بەرگری لیدەکردم و دەیوت” ئەو مافی بڕیاردانی هەیە، ئەگەر بیەوێت پەیوەندی بکات ئەوا بەخێربێت، ئەگەر نا پێویست ناکات بیکات.”\nئەلجەزیرە دەڵێت لە ساڵانی 1970-کاندا کاتێک هێرۆ بڕیاریدا شانبەشانی مێردەکەی لە چیاکان شەربکات دوو کوڕی هەبوو، باڤێل و قوباد کە دواتر ئەمان لەژێر چاودێری خانەوادەی هێرۆ ئیبراهیم ئەحمەد لە لەندەن بەجێهێشتران.\nئەلجەزیرە ئاماژەشی بەوەکردووە کاتێک لە ساڵی 1974 بەهۆی شکستی رێککەوتننامەی ئۆتۆنۆمی نێوان کوردو بەغدای ساڵی 1970 جەنگ دەستیپێکردەوە، لەو کاتەشدا ئەمریکاو ئیسرائیل و شای ئێران پشتیوانی کوردەکانیان دەکرد لە دژی حکومەتی بەعس، لەبەرامبەریشدا حکومەتی بەعس زۆر بە توندی بەرپەرچی کوردەکانی دەدایەوە و پەلاماری دەدان، ساڵێک دواتر لە 6-ی ئازاری 1975 بەغدا رێککەوتننامەی جەزائیری لەگەڵ شای ئێراندا ئيمزاکرد، بۆ ئەوەی ئێران رێڕەوی ئاوی شەتولعەرەب بگرێتە دەست لەبەرامبەردا کۆتایی بە پشتیوانی کوردەکان بهێنێت.\nلە چاوپێکەوتنەکەشدا ئەوەش هاتووە هێرۆ ئیبراهیم ئەحمەد وتوویەتی” دوای هاوسەرگیرییەکەیان، بۆ ماوەی دوو ساڵ لە بەغدا ژیاوین، بەڵام بەهۆی ئەوەی لە ژێر فشاری حکومەتدا بووین، وەکو ئۆپۆسیزیۆن گومانیان لێدەکردین بۆیە ناچاربووین رووبکەینە قاهیرە.”\nئەمە ئەو کاتەبووە کە هێرۆ ئیبراهیم ئەحمەد لە زانکۆی موستەنسیرییەی بەغدا بڕوانامەی لە دەروونناسیدا بەدەستهێناوەو هەر لەوێش یەکەم منداڵیان بووە کە ناوی (پاڤێڵ)ە.\nدوای دامەزراندنی یەکێتیی نیشتمانیی کوردستان و هەڵگیرساندنی شۆڕشی نوێ هێرۆ ئیبراهیم ئەحمەد دەڵێت” مێردەکەم پێی وتم ناتوانم لەگەڵیدا بڕۆم لەبەر ئەوەی ئەو لە نزیک سنووری عیراق- ئێران دەمێنێتەوەو لەو ناوچانە دەبێت حیجاب بپۆشیت ئەو دەیزانی من هەرگیز حیجابم نەپۆشیبوو”، هەروەها باسی رۆژانی شۆڕشی ئیسلامی ئێران دەکات و دەڵێت رۆژێکیان مام جەلال پەیوەندی پێوەکردم وتی ” دەزانم ئارەزووت لە باخداری هەیە، باخێکی بچووکم لەبەردەم ماڵەکەمان لە تاران دروستکردووە.”\nئەلجەزیرە نووسیویەتی لەو کاتەدا هێرۆ ئیبراهیم ئەحمەد پێکەنی و وتی ” بەم شێوەیە رازی دەکردم بۆ ئەوەی پەیوەندی پێوەبکەم.”\nدەربارەی ئەوەی لە گۆڕەپانی جەنگدا چ رۆڵێکی بینیوە، هێرۆ ئیبراهیم ئەحمەد دەڵێت” هەرگیز کەسم نەکوشتووە، ئەگەر ئەمە ئەوەیە کە پرسیاری لەبارەوە دەکەیت، چەکێكم پێدرابوو، راهێنانیشیان پێمکردبوو لەسەر چۆنییەتی بەکارهێنانی، بەڵام هەرگیز بەکارمنەهێناوە بۆ ئەوەی تەقەی لەکه‌سێک پێبکەم.”\nدەشڵێت ” من وەکو پیاو مامەڵەیان لەگەڵدا دەکردم، ئەمە پەیوەندی بەخۆتەوە هەیە ئەگەر بترسیت وەکو ژن مامەڵەت لەگەڵدا دەکەن.”\nدەشڵێت” هەوڵمداوە کە چێشت لێبنێم بەڵام کەس بە چێشتلێنانەکەمی بە دڵ نەبووە.”\nلە بەشێکی چاوپێککەوتنەکەشدا باس لەو ئەرشیفی ڤیدیۆ و وێنانە کرا کە خاتوو هێرۆ ئیبراهیم ئەحمەد لە ساڵانی خەباتی شاخدا تۆماریکردوون.\nئاماژە بەوەکراوە لە ساڵی 1989 یەکێتی ژنانی دامەزراندووەو دواتر لە ساڵی 1997 کەناڵی خاک و لە ساڵی 2000 کەناڵی کوردسات و یارمەتیدەر بووە بۆ دەرچوونی چەندین رۆژنامە و گۆڤاری دیکە.\nخاتوو هێرۆ دەڵێت” سەرەتای کاری رێکخراوەیی میدیام بۆ منداڵانی کوردستان بووە، بیرۆکەکەشی دەگەڕێتەوە بۆ ساڵانی شەڕی ناوخۆ کاتێک یەکێتی و پارتی لە شەڕدابوون، هەر پارتە ئاڵای خۆی و ڕەنگی خۆی هەبوو، سەوز بۆ یەکێتی و زەرد بۆ پارتی، لەو کاتەدا کاتێک سەردانی ماڵێکم کرد و منداڵەکانیانم بینی، لەسەر رەنگەکان شەریان بوو کوڕەکەیان پارتی خۆش دەویست و زەردی دەویست کچەکەشیان یەکێتی خۆشدەویست و سەوزی دەویست، ئەم رووداوە بێتاقەتی کردم.”\n” ئەمە کاری تێکردم، ئەو نەوجەوانانەی کە دەبوایە یارییان بە رەنگەکان بکردایە، زەردو سەوزیان پەیوەست دەکرد بە سیاسەتەوە، ئەگەر بڕوانیتە لۆگۆی کەناڵی خاک دەبینیت سەوزی تێدا نییە، من ویستم ئەم دەقە لە بیرکردنەوەیە بشکێنم و بەشێوەیەک لە شێوەکان منداڵەکان لە سیاسەت دابماڵم.”\nهێرٶ ئیبراهیم ئەحمەد دەربارەی ئەو قسانەی لەبارەیەوە دەکرێت و ئەو رەخنانەی بەهۆی جۆری کەسایەتییەوە لێیدەگیرێت دەڵێت” لەڕۆژنامەکدا دەڵێن کە من ژنێکی دەوڵەمەندم، من دەوڵەمەند نیم، من هەرگیز گوێم بە پارە نەیاوە، جارێکیان یەکێک نوسیبووی 20 ملیار دۆلاری هەیە.”\nئەلجەزیرە دەلێت ئەو یەکێکە لەوانەی رەخنەکان پشتگوێ دەخات، یەکێک نییە لەوانەی کە میدیا رووبەڕووی دادگا بکاتەوە، کەسایەتییە بێدەنگ و سەنگینەکەی واشێوەی کێشاوە لەڕۆژنامە ناوخۆکاندا کە کەسێکی سارد و دوورەپەرێزە.\n” من هەرگیز گوێ نایەم بەوەی دەربارەی من چی دەڵێن،” دەشڵێت” خراپترین شت لەمرۆڤدا ئەوەیە کە لەگەڵ ناوەوەی خۆیدا لەململانێدا بێت.”\nئەلجەزیرە ئاماژەشی بەوەکردووە لەماوەی نۆ ساڵەی سەرۆکایەتی کردنی عیراق لە لایەن جەلال تاڵەبانییەوە بە ” خانمی یەکەمی عیراق” بانگکراوە، بەڵام خۆی نازناوی ” دادە”ی بە دڵە کە خەڵکی سلێمانی پێی بانگدەکەن ئەویش بەهۆی ئەو یارمەتییە مرۆییانەی پێشکەشی کردوون.\nلە کۆتایی چاوپێکەوتنەکەدا ئەوە خراوەتە ڕوو لە ئێستادا هێرۆ ئیبراهیم ئەحمەد بووە کەسایەتییەک بۆ کچان و ژنان کە چاوی لێبکەن.\nئاماژه‌بۆئه‌وه‌شكراوه ئەو کەسایەتییەی کە هێرۆ ئیبراهیم ئەحمەد بە سەرمەشق و سەرچاوەی ئیلهام وەرگرتنی خۆی دادەنێت بریتییە لە “حەپسە خان” کە فیمینیستێکی ئایکۆنی کوردە، لە ساڵی 1930-1940 گۆڕانکاری گەورەی لە ژیاری کۆمەڵایەتیدا کردووە و یەکەم قوتابخانەی بۆ کچان لە ماڵەکەی خۆیدا کردووەتەوە.\nئەلجەزیرە دەشڵێت هێرۆ ئیبراهیم ئەحمەد لای وێنەیەکیت حەپسەخانەوە دەوەستێت و دەڵێت” ئەمە حەپسە خانە، لە ساڵەکانی 1920-دا لەگەڵ کۆمەڵێک لە ژناندا دەچێتە بازاڕ و پەچەکەی لادەدات، لەو ڕۆژانەدا ئەمە کارێکی زۆر ئابڕووبەرانە بوو، تەنانەت ئێستاش ئابڕوبەرانەیە، کەس ئەتوانێت ئەمە لە ئەفغانستان بکات؟ ئەو زۆر بەهێزبوو.”\nهەروەها باسی (خوشکە حەلیمە) دەکات و دەڵێت” ئەو لە گوندێکەوە هاتبوو لە ساڵەکانی 1970-دا بوو بە فەرماندەی پێشمەرگە، ئێستا چیرۆکێکی ناوداری هەیە کە جارێکیان پیاوێک دەچێت بۆ لای پێی دەڵێت برسیمە، پیاوەکە چاوەڕوانی ئەوەی دەکرد کە خوشکە حەلیمە خواردنی بۆ بهێنێت، بەڵام ئەو هەڵدەسێتە سەرپێی و پێی دەڵێت ” باشە چەکەکەتم بەرێ، من پاسەوانی دەکەم.””\nدەربارەی دایکە گەورەشی کە ناوی سەلیمە عەبدوڵایە، هێرۆ ئیبراهیم ئەحمەد دەڵێت” دایکە گەورەم خەڵکی وانە لە کوردستانی تورکیا، من بە چیرۆکەکانی ئەو گەورەبووم ئەو کاتە سەختانەی پێیدا تێپەڕیون و چۆن لە جەنگی جیهانی دووەمدا ناچاربوون شارەکەیان چۆڵ بکەن.”\nدەڵێت ئەو هەمیشە ئاگاداری دەکردمەوە کە ئەگەر بچم بۆ چیاکان دەمرم، نەک لەبەر جەنگ بەڵكو بەهۆی برسییەتییەوە، لە وەسفی دایکە گەورەشیدا دەڵێت” دایکە گەورەم لە مۆدێرن خوازانی کاتی خۆیبووە، تەنانەت لەڕۆژانی کۆتای تەمەنیشیدا، ئەو کەسایەتییەکی ئاینی هەبوو، بەڵام ژنێکی مەزن بوو.”\nدەربارەی ژنانی پێشمەرگە و شەڕڤانانیش هێرۆ ئیبراهیم ئەحمەد دەڵێت” ئەوان تەنها بۆ رازاندنەوە نین، ئەوان زۆر بە جەرگن، من زۆرم لەوانم بینیوە، ئەوان زیاترە لە ئێمە بەشداری جەنگەکانیان کردووە، ئەوان لە بەرەکانی پێشەوەن، وەکو پیاون، شەهیدیان هەیە، ئەوان ژنانێکن بۆ جەنگ ئامادەکراون.”\nلە کۆتایشدا تانیا گودسوزیان بە هێرۆ ئیبراهیم ئەحمەد دەڵێت تۆ ئێستا نەوەیەکی کچت هەیە، چ رێنماییەک دەدەیت بە نەوە کچەکەت؟، لەوەڵامدا دەڵێت” دایە گەورەم پێی نەوتووم کە چی بکەم، منیش هەمان شت لەگەڵ ئەو دەکەم”، بەڵام دواتر بە پێکەنینێکەوە دەڵێت” ئەوانیش دەجەنگن، جەنگەکانی ئێمە کۆتایی نایەت.”\nPUKmedia – ماڵپه‌ڕی وێستگه


بەبۆنەی ھاتنەوەی جەژنی (برۆنایا) جوانترین پیرۆزبایی ئاراستەی خوشک و برایان و پەیرەوانی ئایینی(سابیئەی مەندائی) لە کوردستان و جیھان دەکەین.\nوەزیری ئەوقاف وکاروباری ئایینی پێشوازی لە قونسوڵی مسر دەکات\nئەمڕۆ سێ شەممە 2021/3/9 د.پشتیوان سادق وەزیری ئەوقاف وکاروباری ئایینی پێشوازی کرد لە محمد وجە حجازی کونسوڵی مسر لەھەرێمی کوردستان.\nبەبۆنەی 8 مارس وەزیری ئەوقاف و کاروباری ئایینی پیرۆزبایی لە ئافرەتان دەکات\nئەمڕۆ دووشەممە 2021/3/8 بەبۆنەی ڕۆژی ئافرەتانی جیھانی د.پشتیوان سادق وەزیری ئەوقاف وکاروباری ئایینی پیرۆزبایی ئاراستەی فەرمانبەرانی ئافرەت لەدیوانی وەزارەتی ئەوقاف وکاروباری ئایینی کرد.\nوەزیری ئەوقاف وکاروباری ئایینی سەرپەرشتی کۆبوونەوەی ئەنجومەنی باڵای وەزارەت دەکات\nد.پشتیوان سادق وەزیری ئەوقاف وکاروباری ئایینی بەئامادەبوونی زیندین مولود بریکاری وەزیر و بەشداری سەرجەم بەرێوەبەرانی گشتی سەربەوەزارەت سەرپەرشتی کۆبوونەوەی ئەنجومەنی باڵای وەزارەتی ئەوقاف وکاروباری ئایینی کرد.


United Nations Iraq - چارەسەركردنی ئەو بوارانەی كە لاوازن لە عێراق بۆ چاكبوونەوە لە پەتای ڤایرۆسی كۆرۆنا\nچارەسەركردنی ئەو بوارانەی كە لاوازن لە عێراق بۆ چاكبوونەوە لە پەتای ڤایرۆسی كۆرۆنا گرنگ\nکاریگەری قەیرانی نەوت و ڤایرۆسی كۆرۆنا لەسەر ئەو بوارانەی كە لاوازن لە عێراق، ناونیشانی ئەم ڕاپۆرتەیە كە باسی لایەنە سەرەکیەکانی ناسکێتی دەکات لەڕووی ئابووری و ژینگەیی و سیاسی و کۆمەڵایەتی و ئاسایشەوە لەگەڵ کاریگەری ئەمانە لەسەر عێراق، لەدۆخی ئەم پەتایەی ئێستادا وە دەرەنجامی قەیرانی نەوت.\nئەم راپۆرتە یەکەمینە لە زنجیرەیەك راپۆرتی سیاسەت كە بەرنامەی نەتەوە یەكگرتووەكان بۆ پەرەپێدان دایدەڕێژێت لەسەر کاریگەری پەتای ڤایرۆسی كۆرۆنا لە عێراق. ئەم راپۆرتە پێشنیارە سەرەکیەکان دابین دەکات بۆ هاریکاریکردنی حکومەتی عێراق و لایەکانی پەرەپێدانی ناوخۆیی و کۆمەڵگەی نێودەوڵەتی بۆ پەرەپێدانی ستراتیژیەتەکان کە دەبنە توانادارکردنی عێراق بۆ چاکبوونەوە لە کاریگەریە کاولکارەکانی ئەم پەتایە.\nنوێنەری نیشتەجێی بەرنامەی نەتەوە یەکگرتووەکان بۆ پەرەپێدان لە عێراق، زێنە عەلی ئەحمەد، وتی:" لە وڵاتانەی كە لە دۆخێكی ناسكدان، پەیکەربەندی حکومەت و تۆڕی سەلامەتی کۆمەڵگە لاوازن و بە شێوەیەکی ناتەواو پێویستیە بنەرەتیەکانی کۆمەڵانی دۆخناسک دەخەنە روو لە کۆمەڵگەدا. ئەمەش دەبێتە نایەکسایی قوڵتری کۆمەڵایەتی."\nهەروەها وتیشی:"ململانێ و گەندەڵیی چەندان ساڵە بۆتە هۆی لەمپەر و پەککەوتنی سەقامگیری عێراق و سڕکردنی بوژانەوەی. هەر لەسەرەتای ئەم پەتایە و قەیرانی نەوت بۆتە هۆی زيادكردنىئەو دۆخە لاوازیەی كە بە وڵاتدا تێپەردەبێت."\n"لایەنە جیاوازەکانی ناسێكتی لەم راپۆرتەدا خراوەتە ڕوو وە جەخت کراوەتەوە سەر ئەوەی ناسکێتی عێراق لە دەرەنجامی یەك رووداوی کارەساتبار نیە، بەڵكو چەندان هۆکاری ئالۆز بۆتە کاریگەر خستنە سەر هەموو لایەنەکانی پەرەپێدانی وڵات و ئەمانە لە نزیکەوە دەبێت مامەڵەیان لەگەڵ بکرێت لەکاتی پەرەپێدانی سیاسەتەکانی یارمەتیدانی عێراق بۆ چاکبوونەوە لەم پەتایە. "\n"مامەڵە کردن لەگەڵ ناسکێتی عێراق لەڕووی خستنەڕووی ئەم هۆکارە سەرەکیانەوە زۆر گرنگە بۆ بەدەستهێنانی ئەجێندای 2030 و خستنەوەسەری عێراق بۆ ڕێچکەی بوژانەوە و پەرەپێدان. هیوادارین ئەم سیاسەتە ئامڕازێکی بەسودبێت بۆ هاوبەشان لە داڕشتنی سیاسەتی پتەو بۆ چاکبوونەوەی وڵات لەپەتای ڤایرۆسی كۆرۆنا."\nئەم ڕاپۆرتەی سیاسەت، تێگەیشتنێكی فرە ڕەهەندی بۆ دۆخی ناسكێتی پەیرەوە دەكات بنەما لەسەر ئەو چەكمەی كە گەشەپێدراوە لەسەر لەلایەن رێكخراوی هاریكاری ئابووری وپەرەپێدان و داڕێژراوە لەگەڵ دەزگاکانی نەتەوە یەکگرتووەکان لە عێراقدا، بە تایبەتی رێكخراوى نه‌ته‌وه یه‌كگرتووه‌كان بۆ كشتوكاڵ وخۆراك، و رێكخراوى نێوده‌وڵه‌تى كۆچ، و رێكخراوى نه‌ته‌وه یه‌كگرتووه‌كان بۆ كار و سندوقى نه‌ته‌وه یه‌كگرتووه‌كان بۆ دانیشتوان، و سه‌ندوقى نه‌ته‌وه یه‌كگرتووه‌كان بۆ منداڵان، و دەزگای نەتەوە یەکگرتووەکان بۆ یەکسانی رەگەز و بەهێزکردنی ئافرەتان، و بەرنامەی خۆراکی جیهانی و ڕێکخراوی تەندروستی جیهانی.\nراپۆرتی سیاسەتی داهاتووی بەرنامەی نەتەوە یەکگرتووەکان بۆ پەرەپێدان لە عێراق رووماڵی لایەنەکانی پاراستنی کۆمەڵایەتی و سەقامگیری ئابووری بچوك و پێکەوە ژیانی کۆمەڵایەتی و دۆخناسکێتیی ناوماڵ لەخۆ دەگرێت.\nئەم ڕاپۆرتەی کاریگەری قەیرانی نەوت و ڤایرۆسی كۆرۆنا لەسەر ئەو بوارانەی كە لاوازن لە عێراق بەردەستە لە ماڵپەڕی بەرنامەی نەتەوە یەکگرتووەکان بۆ پەرەپێدان لە عێراق.\nفەی داوود، ڕاوێژكاری ڕاگەیاندن و پەیوەندیەكان، ئەم ئیمەیڵە پارێزراوە لە سپام, پێویستە جاڤا سکریپت چالاک بکەیت بۆ بینینی. ، 964781976460+


بزووتنه‌وه‌ی حه‌ماس: گرێبه‌ستی سه‌ده ته‌واوی میللەتی عه‌ره‌بی و ئیسلامی به ئامانج ده‌گرێت\nبزووتنه‌وه‌ی حه‌ماسی ئیسلامیی فه‌ڵه‌ستین پێیوایه "گرێبه‌ستی سه‌ده" ته‌واوی ئوممه‌تی عه‌ره‌بی و ئیسلامی به ئامانج ده‌گرێت.\n(خه‌لیل حه‌ییه) ئه‌ندامی مه‌كته‌بی سیاسی بزووتنه‌وه‌ی به‌ره‌نگاری فه‌ڵه‌ستینی ناسراو به (حه‌ماس) ڕایگه‌یاند: گرێبه‌ستی سه‌ده كه ئه‌مریكا بۆ چاره‌سه‌ری قه‌یرانی ڕۆژهه‌ڵاتی ناوه‌ڕاست و پرسی ئاشتی عه‌ره‌ب ـ ئیسرائیل پێشكه‌شی كردووه، هه‌ریه‌ك له ئوممه‌ی عه‌ره‌بی‌و فه‌ڵه‌ستینی به ئامانج ده‌گرێت.\n(خه‌لیل حه‌ییه) له‌میانی ئاهه‌نگێكدا كه ده‌زگای پۆلیس له كه‌رتی غه‌ززه‌ی فه‌ڵه‌ستین ڕێكیخستبوو، وتیشی: ساڵی 2018 گۆڕانكاری گه‌وره به ئاڕاسته‌ی لێدان له قووڵایی دۆسیه‌ی فه‌ڵه‌ستینی ڕووده‌دات كه خۆی له گرێبه‌ستی سه‌ده‌دا ده‌بینێته‌وه.\nئه‌و سه‌ركرده‌ی بزووتنه‌وه‌ی حه‌ماس ئاشكرایشی كرد "گرێبه‌ستی سه‌ده پرسێكی نه‌زانراو نییه، خه‌ڵكانێك پێیانوایه ته‌نها فه‌ڵه‌ستین به ئامانج ده‌گرێت، به‌ڵام له ڕاستیدا گرێبه‌ستی سه‌ده ئوممه‌تی عه‌ره‌بی‌و ئیسلامی به ئامانج ده‌گرێت".\nخه‌لیل حه‌یه وتیشی: ئیسرائیل‌و ئه‌مریكییه‌كان دوای ئه‌وه‌ی زانیان فه‌ڵه‌ستینییه‌كان دژ به "گرێبه‌ستی سه‌ده" ده‌وه‌ستنه‌وه، ئێستا ده‌ستیان به ئاساییكردنه‌وه‌ی په‌یوه‌ندی ژماره‌یه‌ك وڵاتی عه‌ره‌بی له‌گه‌ڵ ئیسرائیل كردووه.\n10043 جار خوێندراوەتەوە


هاوڵاتیانی هه‌رێم به‌ده‌ست پێوه‌ری زیره‌ك داد و بێدادیانه [تایبه‌ت]\n"بووه‌ته خۆره‌ی گیرفانی هاووڵاتیان"\n19:00 دوو شه‌ممه 24 حوزه‌یران 2019\n ناس کورد- هەڤاڵ فەتاح\nدیاریكردنی نرخی ئاو بەگوێره‌ی ئامێری پێوەری زیرەک، هه‌ژماركردنی پاره‌یه‌كی زۆر له‌سه‌ر هاوبه‌شه‌كان کێشەی بۆ هاووڵاتیانی شاره‌كانی كوردستان دروستكردووه و په‌رله‌مانی كوردستان ناچار كرد بێته سه‌ر خه‌ت بۆ به‌دواداچوونی ئه‌و بابه‌ته.\nئامێری پێوه‌ری زیره‌ك وه‌ك چاره‌سه‌رییه‌ك بۆ كێشه‌ی كه‌مئاوی له شاره‌كانی كوردستان له‌لایه‌ن حكومه‌تی هه‌رێمه‌وه پێشنیاركرا و خرایه بواری جێبه‌جێكردنه‌وه، له یه‌كه‌م گه‌ڕی خوێندنه‌وه‌ی بڕی به‌كارهێنانی ئاو به‌گوێره‌ی ئه‌م سیستمه رووبه‌ڕووی ره‌خنه‌یه‌كی زۆر بوه‌وه‌وه به‌گوێره‌ی ئه‌وه‌ی كه سیستمه‌كه پاره‌یه‌كی زۆر له‌سه‌ر هاووڵاتیان هه‌ژمارده‌كات و ته‌نانه‌ت له پارێزگایه‌كی دهۆك ماڵێك له یه‌كه‌م خوێندنه‌وه‌دا نزیكه‌ی حه‌وت ده‌فته‌ر دۆلار پاره‌ی ئاویان بۆ هاته‌وه و له تۆڕه كۆمه‌ڵایه‌تییه‌كان كاردانه‌وه‌ی زۆری دروست كرد.\nهێڤیدار ئەحمەد، ئەندامی پەرلەمانی کوردستان لە فراکسیۆنی پارتی، هۆكاری ئه‌و هه‌ڵه خوێندنه‌وانه‌ی له پارێزگای دهۆك روویداوه بۆ ئه‌و كۆمپانیا لوبنانیەیە ده‌گه‌ڕێنێته‌وه کە ئەرکی خوێندنەوەی پێوەری ئاوی پێ سپێردراوە لە لایەن حکومەتی هەرێمی کوردستانەوە.\nبه‌وته‌ی هێڤیدار ئه‌حمه‌د، کارمەندەکانی ئه‌و كۆمپانیایه ڕاهێنانی پێویستیان پێنەکراوە و ئەو ژمارانەی کە لە ناو پێوەرەکاندا هەن بە هەڵە خوێندراوونه‌ته‌وه.\nوتیشی :”هەندێ ماڵ لە شاری دهۆک بە ملیۆنان دینار پارەیان بۆ هاتووەتەوە، یەکێک لە ماڵەکان 86 ملیۆن دیناری بۆ هاتووەتەوە لە ماوەی تەنها دوو مانگدا،ئەوەش ناعەدالەتییه‌کی زۆرە و قابیلی قبوڵ نییە” .\nهاووڵاتیان له‌و بڕوایه‌دان ئه‌و نرخەی دانراوە بۆ هەژمارکردنی بڕی ئاوى بەکارهاتوو زۆره و به پێویستیده‌زانن کەم بکرێتەوە و گۆڕانکاری تێدا بکرێت.\nبه‌گوێره‌ی به‌دواداچوونه‌كانی ناس كورد، لە ئێستادا بۆ هەر پێنج بەرمیل ئاوێك كه دەکاته هەزار لیتر 500دینار هه‌ژمار ده‌كرێت.\nكێشه‌یه‌كی تر له جۆری ئه‌و پێوه‌رانه‌یه كه دانراوه، به جۆرێك له هه‌ر پارێزگایه‌ك جۆرێك له ئامێر دانراوه، به‌شێكیان تورکین و هەندێکی تریان ئەڵمانی و ئیتاڵین.\nهێڤیدار ئه‌حمه‌د، ره‌خنه‌ی له كۆمپانیای سه‌رپه‌رشتیكاری ئه‌و پرۆژه‌یه گرت كه پێش بەکارهێنانی پێوەرەکە هیچ هۆشیارییەک و هۆشدارییه‌كیان نەداوەتە هاوڵاتیان.\nپه‌رله‌مانتاره‌كه‌ی پارتی بۆ ناس كوردی روونكرده‌وه، له‌په‌رله‌مانی كوردستان بۆ به‌دواداچوونی ئه‌و بابه‌ته لیژنه‌یه‌ك پێكهێنراوه و لەگەڵ بەڕێوەبەرایەتی گشتی ئاوی هەرێم و وەزارەتی شارەوانی و بەڕێوەبەرایەتیە گشتیەکانی پارێزگاکانی هەرێم، كۆده‌بنه‌وه و جه‌ختی كرده‌وه “یەکەم هەنگاوی لیژنه‌كه‌ی په‌رله‌مان کەمکردنەوەی نرخه‌كان ده‌بێت”.\nبه‌شێك له‌و هاوڵاتیانه‌ی كه ره‌خنه له‌و سیستمه ده‌گرن ئاماژه به “خراپی”یه‌كی تری پێوه‌ره‌كه ده‌كه‌ن و به‌وته‌ی ئه‌وان “پێوه‌ره‌كه جگه له‌ئاو هه‌واش ده‌خوێنێته‌وه”.\nبه‌ڕێوه‌به‌ری ئه‌و كۆمپانیایه‌ی كه پێوه‌ری زیره‌كی سلێمانی داناوه، دان به‌وه‌دا ده‌نێ كه به‌شێك له‌و پێوه‌ره توركی و ئه‌ڵمانیانه‌ی كه له شاره‌كانی هه‌ولێر و دهۆك دانراوون گرفتیان هه‌یه و به “هه‌ڵه بڕی ئاوی به‌كارهاتوو ده‌خوێننه‌وه”.\nپەسەند ئەنوه‌ر، بەڕێوەبەری کۆمپانیای “گود وەیی” تایبەت بە دانانی پێوەری زیرەک لە شاری سلێمانی، به‌ناس كوردی وت “80%ی هاوڵاتیانی شاری سلێمانی پێوەری زیرەکیان داناوە لە جۆری ئیتاڵی ئەوەش پەسەند کراوە لە لایەن بەڕێوەبەرایەتی ئاوی سلێمانیەوە و هیچ گرفتێکی نییە”.\nپه‌رله‌مانتارێكی نه‌وه‌ی نوێ له په‌رله‌مانی كوردستان، سه‌رسوڕمانی خۆی ده‌رده‌بڕێت به بوونی چه‌ند كۆمپانیایه‌ك بۆ خوێندنه‌وه‌ی پێوه‌ری زیره‌ك له شاره‌كانی كوردستان و به پێویستیده‌زانێت كه یه‌ك كۆمپانیای دیاریكراو ئه‌و ئه‌ركه‌ی پێبسپێردرایه.\nسیپان ئامێدی، ئه‌ندامی په‌رله‌مانی كوردستان له فراكسیۆنی نه‌وه‌ی نوێ، به ناس كوردی راگه‌یاند “دەبوایە لە هەموو هەرێمی کوردستان یەک کۆمپانیا هەبوایە ئەرکی خوێندنەوەی ئەو پێوەرانەی بکردایە ، بەڵام ئەو كاره‌ش وەکو هه‌موو شته‌كانی تری ئه‌م هه‌رێمه له‌نێوان پارتی و یه‌كێتی دابه‌شكراوه”.\nئاماژەی بەوەشکرد، لیژنەکەی په‌رله‌مانی كوردستان چەند ڕاسپاردەیەکی ئاڕاستەی لایەنە پەیوەندیدارەکان کردوە، داوایانکردوە نرخی ئاو کەم بکرێتەوە ، بۆ لەمەولاش پارەی ئاو هەموو مانگێک وەربگیرێت نەک دوو مانگ جارێک.\n21:45 پێنج شه‌ممه 21 تشرینی دووه‌م 2019


لەوەتای قەیرانەسیاسی و داراییەکانی هەرێمی کوردستانی عێراق دەستیان پێکردووە، لایەنە سیاسییەکانی هەرێم دەیان کۆبوونەوەی جۆراوجۆریان لەسەر ڕەوشەکە کردووە و وەک دەڵێن بە مەبەستی چارەسەرکردنی قەیرانەکان.\nبەڵام تا ئێستاشی لەگەڵدا بێت هیچ یەکێک لەو کۆبوونەوانە نەبوونەتە مایەی ڕەواندنەوەی نیگەرانییەکانی خەڵک لە هەرێم، هەرچەندە زۆرێک لە بەشداربووانی کۆبوونەوەکان بەردەوام ڕەوشی دانوستاندنەکانیان بە ئەرێنی ناودێر دەکەن.\nوەک چۆن نەبوونی متمانە بە یەک کردن لە نێوان پێنج لایەنە سیاسییەکانی هەرێمی کوردستاندا بە هۆکارێک دەبینرێت بۆ نەگەیشتنە ئەنجامێکی ئەرێنی، ئاوەهاش وەک دەگوترێت نەبوونی خواستێکی ڕاستەقینە بۆ چارەسەرکردن بەشێکی تری ئاڵۆزیەکەیە لەو سۆنگەیەوەی بەرژەوەندییە حیزبییەکان بەردەوام لە پێش بەرژەوەندییە گشتییەکانەوە دانراون و ئەوەی لە کۆبوونەوەکاندا باس دەکرێن و جەختیان لێدەکرێنەوەبەرژەوەندی حیزبەکانە نەک بەرژەوەندییەکانی ئایندە و دانیشتوانی هەرێمی کوردستان.\nلە هەمان کاتیشدا ئاستی بێ متمانەیی شەقامی کوردی بە لایەنە سیاسییەکانیش بە شێوەیەکی بەرچاو کەمی کردووە.\nبەڵام ئەو بێ متمانەیی و بێزارییەی ڕای گشتی لە هەرێم نەبوونەتە ڕێگر لەبەردەم هەوڵی تری خەڵکدا. ئێستا هەوڵێک هەیە بۆ جێگیرکردنی پڕۆژەیەک بۆ مۆرکردنی پەیماننامەیەکی نیشتمانیانە لەسەر ئاستی هەرێم.\nئامادەکارانی ئەم پڕۆژەیە دەڵێن دەشێت ئەم پەیماننامە نیشتمانیە ئەگەر کرا یارمەتیدەرێکی ڕاستەقینە بێت بۆ هەر هیچ نەبێت ڕەواندنەوەی تارماییەکانی نیگەرانی و دوودڵی کە لە ئێستادا باڵی کێشاوە بە سەر هەرێمەکەدا. لە ئایندە ڕوانین بەشێکی تری ئەم پڕۆژە نیشتمانیەیە لەم ڕەوشەی ڕۆژهەڵاتی ناوەڕاستدا کە پەرەسەندنەکان لەم ناوچە پڕ لە کێشمەکێشەی جیهاندا وەک دەگوترێت چاوەڕواننەکراو و تیژڕەویشن.\nئایا هەر تەنها کۆبوونەوەی دوو قۆڵی یان پێنج قۆڵی دەبنە مایەی چارەسەرکردن؟\nئایا (پارتی، گۆڕان، یەکێتی، یەکگرتوو،کۆمەڵ) چەندێک ئامادەی چارەسەرن بۆ قەیرانەکانی هەرێمی کوردستان؟\nئایا هەوڵەکان تەنها بۆ چارەسەرییەکی کاتییە یان هەمیشەیی؟\nئایا مۆرکردنی پەیماننامەیەکی نیشتمانیانە لە نێوان ئەم لایەنانەدا چەندێک گرنگە؟\nئایا دەرفەت چەندە پەیماننامەیەکی نیشتمانی ببێتە پڕۆژەیەک بۆ هەموو لایەنەکانی کوردستان؟\n(شەماڵ ئەحمەد) پسپۆڕی زانستە سیاسییەکان لە بەرنامەی ئەم هەفتەیەی (لەگەڵ ڕووداوەکاندا) وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


ژیان لە فەرهەنگدا: کیژان ئیبراهم خەیات\nکیژان ئیبراهیم خەیات\nگۆرانی چڕین ڕەواندنەوەی ئەو بێدەنگیەیە کە لە ناخی هەمووماندا هەیە، جۆرێکە لە ماندووشکاندنی هەڵگەڕان و داگەڕانەکان بە ژیاندا، ئاشتکردنەوەی دڵە شکاوەکانە، بەخشینی مانا و بەهاکانە بە شتە ونبووەکان و وانەیەکیشە بۆ بەخشندەیی و بەگژداچوونەوەی هەموو ڕق و کینەیەک.\nدەنگی خۆش یەکێکە لە بنەماکانی گۆرانی سەرکەوتوو بەڵام ناکرێت ببێتە تەنها هۆکارێک بۆ زیندوو هێشتنەوەی گۆرانی لەسەر ئەو بنچینەیەی دەق و ئاوازیش وەک پێکهاتەی گۆرانییەکە ڕۆڵ دەبینن.\nچێژی بیستن یان گوێگرتن لە گۆرانییەک هەر تەنها لە دەنگی خۆشەوە سەرچاوە ناگرێت، چونکە لە یەک کاتدا گوێبیستی ئاواز و گوێبیستی وێنەکانی ناو دەقی گۆرانییەکانیش دەبین.\nلە ئێستادا زۆرن ئەوانەی گۆرانی دەڵێن بەڵام کەمن ئەوانەی گۆرانییان کردبێتە خەمی خۆیان و بەردەوام وەک ئەرکێک لێی بڕوانن بۆ هەنگاونانی زیاتری بەرەوپێشبردنی ئەم ژانرە هونەرییە، بە تایبەتیش لەم سەروەختەدا کە دەگوترێت گۆرانی کوردی لە قەیراندایە و لەبەردەم مەترسی لەدەستدانی ناسنامەکەشیدایە.\n(کیژان ئیبراهیم خەیات) یەکێکە لەو گۆرانیبێژانەی لە پێشەنگدایە، خاوەنی گوێگری خۆیەتی، بەردەوام لە هەوڵی پاراستنی تایبەتمەندێتییەکانی خۆیدایە لە هەر کارێکی نوێی هونەرییدا، وێڕای ئەو گرفتانەش کە لەبەردەم خانمە هونەرمەندێکدان.\n(کیژان) پێشتر لە ڕاگەیاندنێکدا وتوویەتی " بێگومان، ئێمە بەردەوام لە ناو ئاستەنگدا دەژین، چونکە هێشتا هونەر بەهایەکى جوانى لە ناو کۆمەڵگەکەماندا نییە. بەردەوام دەبێ ماندوو بیت بۆ ئەوەى بگەیتە ئەو ئامانجەى کە هەتە، لەبەرئەوە هەمیشە ئاستەنگ هەیە."\nهەمیشە هونەرمەند لە ڕێی هونەرەکەیەوە توانیویەتی پەیامەکانی بگەیەنێت، بەڵام بڕوا زۆرە کە هونەری گۆرانی لە هەموو ژانرەکانی تر زیاتر ڕاستەوخۆ پەیامی هونەرمەند دەگەیەنێت و گوێگری خۆیشی دەخاتە ژێر کاریگەریی خۆیەوە، هەر بۆیە دەگوترێت ئەگەر هونەرمەندێک پێویستی بە جارێک بیرکردنەوە هەبێت ئەوا هونەرمەندی گۆرانیبێژ پێویستی بە دووجار بیرکردنەوەیە.\nبەشێکی زۆری ئەو گرفتانەی هونەرمەندان ڕووبەڕووی دەبنەوە بریتیە لە نەبوونی زانیاری لەسەر بەرنامە و ڕوانینی هونەریانەی هونەرمەندەکان، کە ئەمە پێویستی بە هەبوونی نێوەندی توێژینەوەی تایبەت و ئەکادیمیانە هەیە بۆ تێگەیشتنی زیاتر لە دەنگ و لە بەرهەمە هونەرییەکان و جیاکردنەوەی قۆناغەکان و دۆزینەوەی ڕایەڵی پەیوەندییەکانی هونەر و کۆمەڵگە و ڕەهەندی مێژووییش بۆی.\nهێندەی ئەوەی گوێگری گۆرانییەکانی (کیژان ئیبراهیم خەیات)م، هەڵبژاردنی دەق و چۆنیەتی چڕینی گۆرانییەکەش بەشێکی گرنگی بەرهەمە هونەریەکەیەتی.\nئایا هەر تەنها مانەوەی گۆرانییەک لە یادەوەری گوێگردا بەسە تا بگوترێت گۆرانییەکی پڕ لە داهێنانە؟\nئایا گۆرانی کوردی کەوتۆتە ژێر کاریگەری موزیکی بیانیەوە، بە ئەندازەیەک بارێکی نەرێنی بۆ گۆرانی دروست کردبێت؟\nئایا لە هونەری گۆرانیدا دەکرێت لە پێناو ڕەسەنایەتیدا دەستبەرداری هاوچەرخێتی بین؟ یان لە پێناو گۆرانییەکی هاوچەرخانەدا دەستبەرداری ڕەسەنایەتی بین؟\nئایا ئەزموونی هونەریی (کیژان ئیبراهیم خەیات) درێژەپێدانی ئەزموونە گەورەکەی هونەرمەندی ڕەوانشاد (ئیبراهیم خەیات) ی باوکیەتی؟\n(کیژان ئیبراهیم خەیات) هونەرمەندی گۆرانیبێژ لە بەرنامەی ئەم هەفتەیەی (ژیان لە فەرهەنگدا) وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


ڕونكردنەوە لەبارەی پێدانی پۆستێكی باڵا بەپارتی دەدرێت\nئەندامێكی لیستی برایەتی لەئەنجومەنی پارێزگای كەركوك ڕونكردنەوە لەبارەی پێدانی پۆستی سەرۆكی ئەنجومەنەكە بەپارتی دەدات لەسەروبەندی یەكلاكردنەوەی پۆستی پارێزگار بۆ یەكێتی، ڕاشیدەگەیەنێت، "دەتوانرێت ئەو پۆستە بدرێتە پارتی، بەڵام ناشكرێت توركمان و عەرەبەكان بێبەشبكرێن".\nئەوەش لەكاتێكدایە كە وا بڵاوكراوەتەوە بەگوێرەی ئەو ڕێكەوتنەی لەنێوان یەكێتی و پارتیدا واژۆكراوە، پۆستی سەرۆكی ئەنجومەنی پارێزگای كەركوك دەدرێتە پارتی و پارێزگاری كەركوكیش بۆ یەكێتیی دەبێت.\nئەحمەد عەسكەری ئەندامی لیستی برایەتی لەئەنجومەنی پارێزگای كەركوك بەSNNی ڕاگەیاند، "پێشتر ڕێكەوتن بۆ دابەشكردنی پۆستە باڵاكان لەنێوان پێكهاتەكانی شارەكە كراوەو توركمان پۆستی ئەنجومەنی پارێزگای بۆ یەكلابۆتەوە، بەڵام ئەگەر لەحاڵەتێكدا پۆستی پارێزگاری كەركوك بۆ یەكێتیی یەكلابێتەوە، دەتوانرێت سەرۆكی ئەنجومەنەكە بدرێتە پارتی".\nڕونیشیكردەوە، "لیستی برایەتی 26 ئەندامی لەئەنجومەنەكە هەیە لەڕوی یاساییەوە دەتوانرێت سەرۆكی ئەنجومەن و پارێزگاریش هەڵبژێرێت و لەنێوان خۆیاندا یەكلای بكەنەوە، بەڵام ئەگەر ئەو هەنگاوەش بنرێت تەندروست نابێت و ناكرێت پێكهاتەكانی دیكەش لەسەر ئاستی پارێزگاكە بێبەشبكرێن و پۆستیان پێنەدرێت".\nئەوەشیخستەڕوو، "پێشتر لەساڵی 2007دا ڕێكەوتن لەسەر دابەشكردنی پۆستەكان لەنێوان پێكهاتەكان كراوەو ئێمە پارێزگار وەربگرین و توركمانیش داوای پارێزگار بكات، لەوكاتەدا سەرۆكی ئەنجومەنەكەش وەردەگرین و ناكرێت ئەنجومەنەكە كارەكانی پەكی بكەوێت".\n2 مانگ پێشتر - Mar 15 2019 6:37PM


News :: Duhok Polytechnic University\nئەزمونێن کورسێ دوویێ\nخشتا تاقيكرنێن (تیۆرى و پراکتیکی) يێن سالا خاندنێ 2017-2018 / خولا(دوویێ)\nخشتا تاقيكرنێن خولا دوویێ\nسەرەدانا شاندێ وەزارەتا خاندنا بلند و توێژێن زانستی بو کۆلیژا تەکنیکی یا ئاکزێ\nکۆمبۆنا جڤاتا کۆلیژێ\nسەرەدانا شاندێ وەزارەتا خاندنت بلند و توێژێن زانستى یا حکومەتا فیدرال بو کولیژا تەکنیکى یا ئاکرێ\nبناڤێ ڕاگریا کۆلیژا تەکنیکى یا ئاکرێ پیروزباهیێن خو ئاراستەى ماموستا ( هژار شین )ى دکەین ب مەرەما دەست...\nروژا قوتابیا بلند هاتە راگرتن ل کولیژ و پەیمانگەها تەکنیکی ـ ئاکرێ / ئێڤاران\nروژا شەمبی رێکەفتێ 2019/2/23 ب ئامادەبوونا (پ.ه. د. منهل الهام عبدال) راگرێ پەیمانگەها تەکنیکی...\nخشتا تاقيكرنێن (تیۆرى و پراکتیکی) يێن سالا خاندنێ 2017-2018 / خولا(دوویێ) يێن هەر(3) بەشێن زانستی یێن کولیژا...\nل بزاڤ و چالاكيێن به‌رده‌وام يێن کولیژ و په‌يمانگه‌ها ته‌كنيكی- ئاكرێ تايبه‌تی ل بوارێ وه‌رزشی دا و رۆژا ئێک شه‌مبی رێكه‌فتێ 2018/4/29 ب ئاماده‌بوونا رێزدار (پ. هـ . د. منهل الهام عبدال) راگرێ پەیمانگەها تەکنیکى- ئاکرێ و بەرێزان مامۆستا (رمضان احمد) جێگرێ راگرێ پەیمانگەهێ و ماموستا (هژار مسیح) جێگرێ راگرێ كوليژێ و چه‌ندين سه‌روك به‌شێن زانستی يێن کولیژ و په‌يمانگه‌هێ و چه‌ندين مامۆستا و فه‌رمانبه‌رو هژماره‌كا زور يا قوتابيێن مه يێن خوشته‌ڤی خولا ته‌پاپێ يا قوتابيێن كوليژ و په‌يمانگه‌ها ته‌كنيكی- ئاكرێ بۆ سالا خاندنێ 2017_2018 دوماهيك هات ، هه‌ژيه بێژن ياريا دوماهيێ دناڤبه‌را تيما (نه‌خوشه‌ڤانی/ قوناغا ئێکیَ ) و تيما (گشنگیرى جورى/ قوناغا ئێکێ) و ئه‌نجامدا تيما نه‌خوشه‌ڤانی / ق. ئێکێ شيا سه‌ركه‌فيت به‌رامبه‌ر تيما گشنگیرى جورى/ قوناغا ئێکێ ب ئه‌نجامێ (6_2) .\nجهێ ئاماژه بوونێ يه كۆ ئه‌ڤ خوله بۆ ماوێ (4) هه‌ڤتيا ڤه‌كێشا كۆ تێدا (20) تيما پشكداری كربوو كۆ پێك هات بوون ل تيمێن كوليژ و په‌يمانگه‌ها تەكنيكی- ئاكرێ و ئه‌ڤ خوله ب سه‌رپه‌رشتيا يه‌كا وه‌رزشی یا کولیژێ و ب هه‌ڤكاری دگه‌ل ليژنا (ی.ق.ك) يا کولیژ و په‌يمانگه‌هێ هاته ئه‌نجامدان ، و جهێ فه‌خرو شانازيێ يه كۆ ج ئاريشه و گرفت و ره‌فتارێن نه جوان رووينه‌دان .\nو ل دوماهيێ خەلات و دیارى سەر هەردوو تیمێن سەرکەفتى هاتنە دابەشکرن , زور سوپاس بۆ ليژنا سه‌رپه‌رشتيا خولێ كۆ گه‌له‌ك ماندی بون و زه‌حمه‌ت كێشای بۆ رێڤه‌برنا ڤێ خولێ بشێوه‌يه‌كێ جوان و رێك و پێك تایبەتى ماموستا (جێگر محمد روؤف) بەرپرسێ یەکا وەرزشى یێ کولیژ و پەیمانگەها تەکنیکى - ئاکرێ .


ڕووسیا هەوڵدەدات کەسانی سەروو 40 ساڵ بکاتە سەرباز\nوەک نیشانەیەک بۆ پێویستی بە پەلەی ڕووسیا بۆ بەهێزکردنی هەوڵەکانی لە جەنگی ئۆکرانیا، ڕۆژی هەینی پەرلەمانی ڕووسیا ڕایگەیاند کار لەسەر پڕۆژە یاسایەک دەکات کە ڕێگە بە هاوڵاتیانی ڕووسیا دەدات کە تەمەنیان لە سەرووی 40 ساڵەوەیە و بیانییەکان کە تەمەنیان لە سەرووی 30 ساڵانەوەیە بۆ ناو تۆمارکردن بۆ خزمەتی سەربازی.\nماڵپەڕی پەرلەمانی رووسیا ناسراو بە (دووما)، دەڵێت ئەم هەنگاوە دەبێتە هۆی ئەوەی سەربازەکان بتوانن کەڵک لە لێهاتووییەکانی کەسانی پیشەیی کە تەمەنیان زیاترە وەربگرن.\nهەووەها دەڵێت "بۆ بەکارهێنانی چەکی وردبینی بەرز، کارپێکردنی چەک و کەرەستەی سەربازی، پسپۆڕانێک پێویستن کە خاوەنی کارامەیی پیشەیی بەرز بن. ئەزموونەکان دەریدەخەن کە لە تەمەنی 40 بۆ 45 ساڵیدا دەگەنە ئەو ئاستە."\nلە ئێستادا تەنها هاوڵاتیانی تەمەن 18 بۆ 40 ساڵ و بیانییەکانی تەمەن 18 بۆ 30 ساڵ دەتوانن یەکەمین گرێبەستی سەربازی بکەن.\nڕووسیا لەو جەنگە 86 ڕۆژەدا تووشی پاشەکشێی گەورە و زیانێکی زۆری بەرکەوتووە هەم زیانی گیانی هەم زیانی ئامێر و کەلوپەلی لەشکریش. لە کاتێکدا ئۆکرانیا بە شێوەیەکی کردەیی تەواوی کوڕانی پێگەیشتووی دانیشتوانی خۆی کۆکردۆتەوە دژی ئەو شەڕە. سەرەڕای ئەوەی مۆسکۆ کۆنترۆڵی تەواوەتی خاکە وێرانبووەکەی شاری ماریوپۆڵی کردووە، بەڵام هێشتا دوورە لە ئامانجەکەی کە دەستبەسەرداگرتنی هەموو ناوچەی دۆنباسە لە ڕۆژهەڵاتی ئۆکرانیا.\nژەنەڕاڵی خانەنشینکراوی ئەمەریکی، بێن هاجس، کە پێشتر یەکێک بووە لە فەرماندەی هێزەکانی سوپای ئەمەریکا لە ئەوروپا دەڵێت "بە ڕوونی ڕووسەکان لە کێشەدان. ئەمە دوایەمین هەوڵە بۆ چارەسەرکردنی کەمی هێزی مرۆیی بەبێ ئەوەی دانیشتووانەکەی خۆیان نیگەران بکەن. بەڵام تا دێت قورستر دەبێت بۆ کرملین کە شکستەکانیان لە ئۆکرانیا بشارنەوە."\nجاک واتلینگ پسپۆڕی شەڕی وشکانی لە نێوەندی لێکۆڵینەوەی بەریتانی بۆ بواری ئاسایش و بەرگری دەڵێت سوپای ڕووسیا دووچاری کەمی هێزی پیادە بووەتەوە.\nدەشڵێت " ڕووسیا پێویستی بە جێگیرکردنی سەقامگیری هەیە لەناو یەکە سەربازییەکانی لە ئۆکرانیا و پێویستە یەکە نوێیەکان دروست بکات ئەگەر بیەوێت پێگەی خۆی لەسەر زەوی باشتر بکات."\nئاماژەی بەوەشکردووە "ئەمە پرۆسەیەکی خاو و ئاڵۆز دەبێت، بەڵام دەتوانرێت بە کۆکردنەوەی ئەو کەسانەی کە کارامەیی و ئەزموونی سەربازییان هەیە، خێراتر بکرێت."\nدووما ئاماژەی بەوەشکردووە یاسا پێشنیارکراوەکە هاوکات ئاسانکاری دەکات بۆ دامەزراندنی پزیشکانی مەدەنی و ئەندازیاران و پسپۆڕانی بواری ئۆپەراسیۆن و پەیوەندییەکان.


له‌لایه‌ن: محەمەد ڕزگار - به‌روار: 2021-01-21-14:03:00 - کۆدی بابەت: 1458\nچە‌ند ڕێگایە‌ك بۆ چارە‌سە‌ركردنی قە‌بزبوون\nقە‌بزبوون دیاردەیەكە بۆتە نە‌خۆشیە‌كی باو لە‌ناو بە‌شێكی زۆری خە‌ڵكیدا، بە‌شێوە‌یە‌كی ئاسایی ڕیخۆڵە‌كان ڕۆژانە یە‌ك بۆ سێ جار خۆیان خاڵی دە‌كە‌نە‌وە، یاخود دە‌كرێت بە دوو ڕۆژ جارێك، بە‌ڵام كاتێ قە‌بز دە‌بیت ڕیخۆڵە‌كان بە چوار ڕۆژ جارێك خۆیان خاڵی دە‌كە‌نە‌وە.\nقە‌بزی ئازار دروست دە‌كات، ئە‌و كە‌سانە‌ی دە‌ناڵێنن بە‌دە‌ست ئە‌م حاڵە‌تە‌وە ئە‌گە‌ری تووشبوونی ھە‌ندێك نە‌خۆشی تریان ھە‌یە وە‌ك شێرپە‌نجە‌ی كۆڵۆن و بە‌شی كۆتایی ڕیخۆڵە گە‌ورە یاخود مایە‌سیری.\nبۆ ڕزگار بوون لە قەبزی دە‌توانیت ئە‌م چارە‌سە‌رە سروشتیانە بە‌كاربھێنیت\nخواردنە‌وە‌ی ئاو بە‌شێوە‌یە‌كی گونجاو\nخواردنە‌ە‌ی ئاو بە‌شێوە‌یە‌كی ڕاست و دروست یارمە‌تی ھە‌رس دە‌دات و ئاسانكاری جوڵە‌ی ڕیخۆڵە‌كان دە‌كات، ئە‌و شارە‌زایانە‌ی بە ئاو چارە‌سە‌ر دە‌كە‌ن دە‌ڵێن خواردنووە‌ی پە‌رداخێك ئاو ٣٠ خولە‌ك پێش نان و یە‌ك كاتژمێر دوای نان یارمە‌تی لە‌ش دە‌دات لە مژینی خۆراكە‌كاندا.\nبە‌كارھێنانی زە‌یتی تە‌ندروست لە خواردنە‌كاندا\nڕە‌نگ یە‌كێك لە ھۆكارە‌كانی قە‌بزی كە‌م خواردن بێت یاخود بە‌پێی پێویست ئاو نە‌خۆیتە‌وە، بە‌ڵام كاتێك تۆ زە‌یتێكی تە‌ندروست بە‌كاربھێنیت لە خواردنە‌كاندا ئە‌وا یارمە‌تی تێپە‌ڕبوونی پێكھاتە‌كانی ناو كۆڵۆن دە‌دات، بە شێوە‌یە‌كی ئاسان.\nبۆ ئە‌م مە‌بە‌ستە‌ش دە‌توانیت بە‌یانیان كاتێك گە‌دە‌ت بە‌تاڵە كە‌وچكێكی چێشت زە‌یتی زە‌یتون بخۆیتە‌وە، ئە‌و سە‌وزە ومیوانە بخۆیت كە دە‌وڵە‌مە‌ندن بە چە‌ورییە سروشتیە‌كان وە‌ك ئە‌ڤۆكادۆ و گوێز.\nئە‌و خواردنانە بخۆ كە ڕیشاڵی نە‌تواوە‌ی تێدایە\nكاتێك پاشە‌ڕۆكان لە كۆڵۆندا دە‌مێننە‌وە دە‌بنە ماددە‌ی ژە‌ھراوی و دە‌بنە ھۆی قە‌بزی، بە‌ڵام ئە‌م ڕیشاڵە نە‌تواوانە ناو ڕیخۆڵە پاك دە‌كە‌نە‌وە لە‌پاشە‌ڕۆ و پاشماوە‌كانی تێیدا دە‌مێنێتەوە، ھە‌ر بۆیە ھە‌وڵبدە ڕۆژانە ئە‌و خواردنانە بخۆیت كە دە‌وڵە‌مە‌ندن بە ڕیشاڵە‌كان وە‌ك: دانە‌وێڵە، گە‌نم، ئە‌نە‌ناس، گێزە‌ر، پیاز، كشمیش و مێوژ، گوێز.\nخۆت بە‌دوور بگرە لە خواردنە كاڵ و نە‌كوڵاوە‌كان\nئە‌م خواردنانە ناتوانن بە‌شێوە‌یە‌كی ئاسان ھە‌رس ببن و كاری ھە‌رس ھێواش دە‌كە‌نە‌وە،واتا زۆر ھێواش بە‌ناو ڕیخۆڵە‌كاندا دە‌ڕۆن و ئە‌وە و ئە‌و ئاوە‌ی تێیاندایە زیاتر لە‌دە‌ستی دە‌دە‌ن، ھە‌موو ئە‌مانە دە‌بێتە ھۆی قە‌بزی.\nبابه‌ته په‌یوه‌ندیداره‌كان به : چارەسەری قەبزبوون\nكۆرسێكی ئەنتی بایۆتیك بۆ یەك ساڵ ڕیخۆڵەكان تێكدەدات


درۆیه‌کی شاخداری پارێزگاری سلێمانیی\nWednesday, 03.31.2021, 23:48\nله به‌رنامه‌یه‌کی که‌ناڵی ئێن ئاڕ تی هه‌ڤاڵ ئه‌بوبه‌ر پارێزگاری سلێمانیی ده‌ڵێت: من په‌یجه‌که‌م هه‌موو ڕۆژێ فه‌یسبووک نامه‌م بۆ ده‌نێرێ ئیمه‌یڵم بۆ ده‌کات ده‌ڵێ، به‌س ڕێگه بده ئه‌و ڕێکلامانه‌ی خۆت ڕێگه‌ی پێده‌ده‌ی له هه‌موو ٢٤ سه‌عاتێکدا ٦٠٠ بۆ ٨٠٠ دۆلارت ده‌ده‌ینێ!\nئه‌م قسه‌یه یه‌کێکی تره له درۆ شاخداره‌کانی ئه‌و پیاوه چونکه:\n- فه‌یسبووک وه‌ک یوتوب نییه و پاره نادات و له‌زۆر حاڵه‌تیشدا ده‌بێ پاره بده‌ی به فه‌یسبووک تاکوو پۆسته‌که‌ت boost ی بکه‌ی تاکوو هه‌موو ئه‌و که‌سانه‌ی لایکی په‌یجه‌که‌تیان کردووه پۆسته‌که‌ت ببینن یاخود شارێک دیاریی بکه‌ی به‌کاربه‌ری فه‌یسبووک پۆسته‌که‌ت ببینن. زۆربه‌ی هه‌ره‌زۆری کۆمپانیا گه‌وره‌کان که به ملیۆن لایکی په‌یجیان هه‌یه پاره‌ی boost ده‌ده‌نه فه‌یسبووک تاکوو خه‌ڵکانێکی زۆر له وڵات یان شارێکی دیارییکراو پۆسته‌که ببینن.\n- هه‌ڤاڵ ده‌بێ بۆ ئه‌وه‌نده گرنگ بێت بۆ فه‌یسبووک هه‌موو ڕۆژێ نامه و ئیمه‌یڵی بۆ بنێرێ تکای تێدا بکات ڕێگه بدات به ڕیکلام و ٨٠٠ دۆلاریشی بده‌نێ هه‌موو ڕۆژێ؟ باسی په‌یجی سه‌رۆکی حکومه‌تی هه‌رێم ناکه‌م که دوو ملیۆن و نیوو لایکی هه‌یه باسی په‌یجێکی کوردیی ده‌که‌م که 2,912,235 واته ١٤ که‌ڕه‌ت به ئه‌ندازه‌ی په‌یجه‌که‌ی هه‌ڤاڵ ئه‌بوبه‌کر لایکی زیاتره، ئه‌گه‌ر ئه‌م ڕێژه‌یه وه‌ربگرین ده‌بێت فه‌یسبووک هه‌موو ڕۆژێ ١١٫٢٠٠ دۆلار به‌زمانی بازاڕی ١١٢ گه‌ڵا بداته ئه‌و په‌یجه! ئه‌وه لێده‌گه‌ڕێین ئه‌و په‌یجه یان په‌یجه‌کانی تر وه‌ڵام بده‌نه‌وه وه‌ک په‌یجی که‌ناڵه‌کانی ڕاگه‌یاندن که زۆربه‌یان له‌سه‌روو ملیۆن لاکیان هه‌یه.\n- فه‌یسبووک پاره‌ی خۆی وه‌رده‌گرێ بۆ ڕیکلام، واته من ده‌توانم به په‌یجی بزنسه‌که‌م له بریتانیاوه شوێنێک بکه‌مه ئامانج بۆ نموونه سلێمانیی بکه‌مه ئامانج ئه‌گه‌ر ١٠ هه‌زار که‌س ڕیکلامه‌که‌م ببینێت به ٢٠ دۆلار بێت ئه‌وا هه‌ر شارێکی بریتانیا بکه‌مه ئامانجی ڕیکلامه‌که‌م ١٠ هه‌زار که‌س بیبینێت پێنج قاتی ڕیکلامه‌که‌ی سلێمانیی پاره‌ی ده‌وێ، واته ڕیکلام کردن له کوردستان زۆر هه‌رزانتره به‌راورد به وڵاتانی دی، ئیتر بۆچی ده‌بێ فه‌یسبووک تکا له هه‌ڤاڵ ئه‌بوبه‌کر بکات ڕێگه‌ی ڕیکلام بدات؟\n- تۆ ئه‌گه‌ر پاره بده‌ی به فه‌یسبووک بۆ ڕیکلامی ڤیدیۆیه‌کت له په‌یجی خۆت هه‌ڤاڵ ئه‌بوبه‌کریش ڤیدیۆیه‌ک پۆست بکات ڕازیی بێت و ڕازیی نه‌بێ له ڤیدیۆکه‌ی سه‌ر په‌یجه‌که‌ی هه‌ڤاڵدا ڤیدیۆکه‌ی ئه‌و ده‌بڕێت و ڤیدیۆکه‌ی تۆ بۆ پێنج چرکه وه‌ک ڕیکلام دێته‌سه‌ری، مه‌گه‌ر کلیکی سکیپ بکه‌یت هه‌ر به‌رده‌وام ده‌بێ.\n- ئه‌گه‌ر پارێزگاری سلێمانیی درۆزان نییه با بفه‌رمێ ڕێگه‌ی ڕیکلامی فه‌یسبووک بدات و هه‌ر ڕۆژه ٨٠٠ دۆلار وه‌ربگرێت واته مانگی ٢٤٠ وه‌ره‌قه و به‌و مه‌بله‌غه ده‌توانێ هه‌موو مانگێ خانوویه‌ک بۆ هه‌ژارێ بکڕێ که توانای ده‌غیله‌ی نییه بۆ کۆکردنه‌وه‌ی پاره‌ی نه‌وت له هاویندا. ئه‌گه‌ر درۆزان نییه با ئه‌و کاره بکات و له‌ماوه‌ی ساڵێکدا ١٢ خانوو بۆ هه‌ژاران بکڕێت و مێژوویه‌کی پڕ شانازیی بۆ خۆی تۆمار بکات، ئێمه‌یش داوای لێبوردن له به‌ڕێزیان بکه‌ین!\n- ئێستا پێمان بڵێ یان درۆت فه‌رمووه یان نه‌خوێنده‌واریت و له ئیمه‌یڵه‌کان تێنه‌گه‌یشتوویت.\nئەرشیفی (ئامانج عەلی)ی نووسەر\nتاکی کورد کاتێک که‌خۆی سوک ده‌کات, به‌شداریی به‌رنامه‌ی عه‌ره‌ب ئایدڵ ده‌کات\nئایا پەیامنێر “correspondent”ڕۆژنامەنووسە Journalist”؟


هێڵی لەڤ زانیاری لەبارەی بۆمبەکەی خۆی بۆ ئەمساڵ ئاشکرا دەکات - تۆڕی میدیایی خەڵک\nهێڵی لەڤ زانیاری لەبارەی بۆمبەکەی خۆی بۆ ئەمساڵ ئاشکرا دەکات\nخانمە هونەرمەند هێلی لەڤ ڕایگەیاند کە بۆ ئەمساڵ لەگەڵ هونەرمەندی ناودار محەمەد سالم دوێت دەكات.\nهێلی لەڤ ڕایگەیاندووە کە بەرهەمەکەی “بۆمب” دەبێت بۆ ساڵی ٢٠٢١ کە کارەکە لەگەڵ هونەرمەندی جیهانی، محەمەد سالم و لە بەرهەمی كۆمپانیای ئارتین كراونە”\nهێلی لەڤ هیچ زانیاریەکی ئەوتۆی دیکەی لەبارەی بەرهەمەکەوە بڵاونەکردۆتەوە و ئاماژەی بەوەش داوە کە بەم زوانە بڵاودەبێتەوە.\nدینا و هاوڕێکانی بەرهەمێکی جیاواز بڵاودەکەنەوە


مروچی : 28 شهریور , 1400\n| ماﮟ: 28 06 1400\nسنی‌آنلاین|شیخ‌الاسلام مولانا عبدالحمید ماں زاهدانءِ جمعه نمازءِ دیوانءَ (26 شهریور 1400/ 17 سپتمبر 2021) گۆں اشاره به دینی ۆ مزن شهدربرجاهی علومانی یات گرگءِ ارزشتءَ ۆ معنوی چیزانی دلگۆش کنگءَ ماں انسانی چاگرداں، جوانێں رهبند داشتن په نۆکێں پدرێچءِ آپسله ۆ هێلکاریءَ را شه لۆگمان ۆ دولتءِ باز مهمێں اگدهاں زانت.\nپه زاهدانءِ اهل‌سنتے جمعه‌ئے پیشنمازءِ کارگسے هال‌رسانی‌ئے بنجاهے سرهالا، شیخ‌الاسلام مولانا عبدالحمید پد شه اے آیتءِ وانگءَ: «يَا أَيُّهَا الَّذِينَ آمَنُوا قُوا أَنْفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ عَلَيْهَا مَلَائِكَةٌ غِلَاظٌ شِدَادٌ لَا يَعْصُونَ اللَّهَ مَا أَمَرَهُمْ وَيَفْعَلُونَ مَا يُؤْمَرُونَ» [تحریم: ۶] درشانِ کرت: یکے شه مُچِّ استمان ۆ دولتانی باز مهمێں گڑتیاں جوانێں رهبند په آیۆکێں پدریچانی آپسله ۆ هێلکاریءَ اِنت. اگاں نۆکێں پدرێچ په‌جوانی آپسله بیت ۆ علم ۆ زانت کٹ کنت ۆ ایمان ۆ خو ۆ کردارِ جۆڑ بیت، آ پدرێچءِ آیۆک باز زبرءَ بیت.\nواجهءَ درّائێنت: اگاں ما مه‌توان اێں به وتی ڈُبهءَ نۆکێں پدرێچءِ باروءَ خب عمل کن اێں ۆ تزکیه بوتگ ۆ مۆمن ۆ دیندار ۆ نێک ۆ جوانێں زهگ رۆدێن اێں، گێش شه اێشی که مانشءِ تها راحت نه‌اێں ۆ گۆں اللهءِ عذابءَ آماچَ بَےاێں، اے نۆکێں پدرێچ هم گۆں وتی ناجایزێں کرداران پِسّ ۆ پیرۆکانی تیوگێں مادی ۆ معنوی‌ئێں کَٹّانءَ پادمالءَ کن اَنت.\nدارالعلوم زاهدانءِ سرمسترءَ گۆں استناد شه سوره تحریمءِ ششمی آیتءَ گوشتِ: قرآن کریمءَ «وتی جندءِ رکّێنگ» ۆ «لۆگمانءِ رکّێنگ»ءَ را شه مۆمنانی باز مهمێں ڈبهاں بیان کرتگ. باید انسانءِ ائولی مهمێں چیز اے بیت که وتءَ شه جهندمءِ عذابءَ رکّێن ایت ۆ پدا وتی زهگ ۆ گسءِ مردمانی فکرءَ بیت که آوانءَ شه جهندمءِ آچشءَ رکّێن ایت. مرۆچی سرپدێں استمان ۆ دێم‌شتگێں حکومت ۆ دولتاں هم نۆکێں پدرێچءِ هێلکاریءَ را وتی مهمێں رهبندانی لڑءِ اولءَ هِشتگ.\n🔹گهترێں لۆگماناں هما اَنت که وتی زهگانی دین ۆ دنیائے فکرءَ بَےاَنت\nزاهدانءِ جمعهءِ اماما وتی هبرانی دێمترءَ گۆں اشاره به سرکاری وانگجاهانی بنگێج بیگءِ نزیکیءَ گوشت: به مهرماهءِ اولا ۆ وانگجاه ۆ مزن‌شهدربرجاهانی بنگێج بیگءَ نزیکَ بَےاێں. بچگ ۆ جِنِکّان باید علم ۆ زانت ۆ قرآن یات گر اَنت، وانندَگ بےاَنت ۆ خو ۆ کردارش اسلامی بیت، اے شه واجبات ۆ زلورتان اِنت.\nواجهءَ سکّ سۆگه کرت: مئے زهگاں باید ماں وڑ وڑێں رشته ئان کاربلد بےاَنت؛ مئے چاگردءِ نیاز تهنا ڈاکٹری نه‌اِنت، بازێں رشته ئے اَنت که شاید اۆدا گهتر قبول بےاِت ۆ هم هرچ‌اِش کمتر بیت. پرےواستا جهد کن اِت که په رشته ئے گچپێں کنگءَ شۆر کن اِت.\nزاهدانءِ جمعه ئے خطیبءَ درشان کرت: منی کلۆ په گرد ورنایان اێش اِنت که وتی نێکێں پسّ ۆ پیرۆکانی راستێن راها یله مه‌کن اِت، په مسیت ۆ نماز جمعهءَ بیا اِت، حلالێن کٹ‌ۆکارانی پدا برو اِت، شه نشه‌ایی ۆ گناه ۆ غفلتءَ پهرێز کن اِت ۆ په شریعتءِ راستێں راه ۆ علمءِ کٹگءِ پدا بےاِت، شمئے عزت ۆ حرمت به علمءِ کٹگ ۆ پدگیری شه دینا اِنت.\n🔹سیستان ۆ بلوچستانءِ نۆکێں استاندار «رۆزیگی مشکلانی حل کنگ» ۆ «نابرابریانی دور کنگءَ» وتی کارانی لڑءِ ائولی سرا به‌هلّ ایت\nشیخ‌الاسلام مولانا عبدالحمید وتی هبرانی گڈی سرا گۆں اشاره به سیستان ۆ بلوچستانءِ نۆکێں استاندارءَ «رۆزیگی مشکلانی حل کنگ» ۆ «عدالتءِ اجرا» ۆ«تبعیض ۆ نابرابریانی دور کنگ» ۆ «ورگی ۆ کشاورزی آپءِ سرءُپد»ءَ را شه مردمانی مهمترێں لۆٹاں زانت ۆ گوشتِ: گوستگێں هپتگءَ وزیر کشور به استان سیستان ۆ بلوچستانءَ آت ۆ واجه مهندس «حسین مدرس‌خیابانی»ءَ را سیستان ۆ بلوچستانءِ نۆکێں استاندارِ کرت.\nزاهدانءِ جمعهءِ اماما گوشت: واجه مهندس خیابانی وسی‌ئێں ورنائے که گێش شه دگه علمی‌ئێں کاربلدیاں، ماں اقتصادءَ زبرێں تجربه دار ایت که ما امێتوار اێں توانت گۆں جوانێں مدیریتءَ سیستان ۆ بلوچستانءِ اقتصادءَ جۆڑ کنت.\nواجهءَ گوشت: نۆکێں استاندار همےپێم ورگی ۆ کشاورزی آپءِ مشکلءَ گۆں دریابءِ آپءَ حل کنت که لس مردمانی لۆٹ انت. بازێں سالءِ که ماں دنیاءَ بازێں ملکءِ گۆں خاصێں دستگاهاں دریابءِ آپءَ وشءَ کن انت ۆ په ورگ ۆ کشاورزیءَ کارمردءَ کن انت.\nمولانا عبدالحمید گڈسرءَ گۆں دعای خیر ۆ سۆبمندیءِ واهشتءَ په مهندس موهبتی، سیستان ۆ بلوچستانءِ پێسرءِ استاندارءَ درشانِ کرت: امێتوار اێں سیستان ۆ بلوچستانءِ نۆکێں استاندار په اے استانءِ مردمان سبب خیر بیت ۆ مردمانی گڑتی ۆ مشکلانءَ کم کنت.


وتووێژ:ڕاژە (ئابوورزانی) - ویکیپیدیا، ئینسایکڵۆپیدیای ئازاد\nئەیگوازمەوە بۆ خزمەت. پەشیمانم ئەمەم کرد بە ڕاژە. ڕاژە زۆر نامۆیە و نەود لە سەدی کورد ھەر نەیانبیستووە. دیار نییە لە چییەوە ھاتووە. بەیت و گۆرانی و حەکایەتی کوردی پڕە لە وشەی خزمەت و خزمەتکار. بۆ دەسبەرداری بین؟ کوردی نییە؟ با نەبێ. ئەوەندە کۆنە ڕەنگی کوردیی لێ نیشتووە.--Aza (لێدوان) ٠٦:١٧، ١٠ی حوزەیرانی ٢٠٢٠ (UTC)\nلە فەرھەنگی نۆبەرەدا ئەم مەدەخەلانە ھاتوون:\nخدم، یخدم: ڕاژەکردن ... ڕێزگرتن\nخدمت (ج) خدم: ڕێز ... ڕاژە\nمن پێم وایە دەبێ ئەمانە ھەموو ھاوڕیشە بن، یانی ڕز ~ ڕێز (< *ڕاز) ~ ڕاژە ~ ڕادە. تەنانەت رژه-ی فارسیش ھەر ئەمەیە.--چالاک وتووێژ ٠٦:٤٤، ١٠ی حوزەیرانی ٢٠٢٠ (UTC)\nلە وتووێژ:ڕادە (ماتماتیک)دا باسم کرد ڕادە لە زمانێکی تر قەرز کراوە و ڕێز/ڕیز کوردییەکەیەتی. ئێستا لە بیرم ھاتەوە بۆ ڕادە وشەیەکی تریش ھەیە ئێمە دەڵێین ڕێزە کە مانای حەدّ-یی تێدا دیارە. ئەمە شکڵی ڕەسەنی ڕادەیە و ئەمەیش ھەر دەچێتە ناو ئەم بازنەیەی سەرەوە.\nجا بۆ ئەم وتارە من لە ڕەگ و ڕێشەی وشەی ڕاژە و لەوەی کە وشەیەکی بێ دایکوباوک نییە دڵنیام. دەبێ لە شوێنێکی بەرتەسک ئەم وشەیە باو بێ. سپاس.-- چالاک وتووێژ ١٩:١٣، ١١ی حوزەیرانی ٢٠٢٠ (UTC)\nمن ئێستا دەستکاری ١ بەستەری دەرەکیی ڕاژە (ئابوورزانی)م کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20170806220732/http://www.businessdictionary.com/definition/services.html بۆ http://www.businessdictionary.com/definition/services.html زیاد کرا\nکاتێکی شاد!—InternetArchiveBot (سکاڵاکردنی کێشە) ٠٥:٠٢، ٢٩ی کانوونی یەکەمی ٢٠٢٠ (UTC)\nوەرگیراو لە «https://ckb.wikipedia.org/w/index.php?title=وتووێژ:ڕاژە_(ئابوورزانی)&oldid=739948»\nئەم پەڕەیە دواجار لە ٠٥:٠٢ی ٢٩ی کانوونی یەکەمی ٢٠٢٠ نوێ کراوەتەوە.


دیپلۆماتكارێكی ئێران: دانیشتنی سەدر لەپاڵ خامنەیی پەیامێك بوو بۆ ئەمەریكا\n:: PM:11:14:11/09/2019 \nئەمیر مووسەوی دیپلۆماتكاری پێشووی ئێران باسی دیداری موقتەدا سەدر و عەلی خامنەیی رابەری شۆڕشی ئیسلامی ئێران دەكات و دووپاتی دەكاتەوە كە پەیامێك بوو بۆ ئەمەریكا و ئیسرائیل و لەمەودوا هەڵوێستی عێراق جیاواز دەبێت لە بەرانبەر هێرشەكانی ئیسرائیل.\nمووسەوی ئەمڕۆ چوارشەم لە مێوانداری پڕۆگرامێكی تەلەڤزیۆنی كەناڵی "دجلە" گوتی، دیداری سەدر و خامنەیی و دانیشتنیان بەیەكەوە بابەتی تەمبێكردنی ئیسرائیلی بۆ لەمەودوای یەكلا كردەوە.\nزیاتر گوتی، ئەگەر لەمەودوا عێراق رووبەڕووی هەر هێرشێكی ئیسرائیل بووەوە بۆ بارەگا و سەربازگەی حەشدی شەعبی هەڵوێستەكە جیاواز دەبێت، بۆیە دانیشتنی سەدر لەپاڵ قاسم سلێمانی فەرماندەی فەیلەقی قودس و عەلی خامنەیی رابەری شۆڕشی ئیسلامی ئێران پەیامێكی روون بوو بۆ ئەمەریكا ئیسرائیل و وا بزانم پەیامەكە گەیشت.\nلەو كاتەی حاكم زاملی سەركردە لە رەوتی سەدر لەو بارەوە دەڵێت، ئەوە شتێكی ئاسایی بوو، سەدر ئامادەی دانیشتنێكی ماتەمینی حوسێنی بوو لە تاران و هەریەك لە خامنەیی و سلێمانیش لەو كاتە لەوێ بوون، سەدر پێوەندی باشی بە هەموو وڵاتانی دراوسێ هەیە و هەمووانیش رێز لە خۆی و هەڵوێستەكانی دەگرن.\nلای خۆیەوە ئینتفاز قەنبەر سیاسەتوانی ناوداری عێراق بۆ "وشە" ئاماژە كرد كە سەرانی شیعەی عێراق ناتوانن لە بازنەی ئێران بچنە دەرەوە و ئەگەریش دووربكەونەوە هەر لەناو بازنەكە دەمێننەوە و ئەگەریش زۆر دووربكەونەوە رەنگە دووچاری چارەنووسی ترسناك ببنەوە، دووپاتی كردەوە كە تا ئێران لاواز نەبێت هیچ سەركردەیەكی عێراقی ناتوانێ بەڕووی ئێران بوەستێتەوە.\nئیدلب.. زیانی گیانی سوپای توركیا گەیشتە 17 كوژراو


گواردیۆلا پلانی دارشتووە جارێکی دیکە مێندی لە پێکهاتە بەرگریەکانیدا بەکاربخاتەوە\nڕاهێنەری یانەی مانچستەر سیتی، پێپ گواردیۆلا پلانێکی تایبەتی بۆ گەڕانەوەی بنجامین مێندی بەرگریکاری فەرەنسی داڕشتووە.\nلە هاوینی 2017 مانچستەر سیتی بەبڕی 52 ملیۆن یورۆ بنجامین مێندی بەرگریکاری باڵی چەپی یانەی مۆناکۆی گواستەوە بۆ ڕیزەکانی، بەڕێوبەرانی یانە ئینگلیزییەکە هیوایان بەوە بوو ڕەش ئەسمەرەکە ببێتە یەکێک لە باشترینەکان، بەڵام بەهۆی پێکانە لەسەریەکەکانەوە ناوبراو ئەو ئاڕاستەیەی نەگرت.\nمێندی تەمەن 26 ساڵ لە پێکهاتەی هەڵبژاردەی فەرەنسا دوورخراوەتەوە، بەوپێیەی لەم وەرزەدا تەنها حەوت ڕوبەڕوبوونەوەی بەشێوەی سەرەکی لە خولی نایابی ئینگلیزی ئەنجامداوە و تەنها یارییەکی لە خولی یانە پاڵەوانەکان کردووە، بەڵام لە ناوەڕاستی مانگی کانوونی یەکەمی 2020وە دووچاری پێکان بووە و ماوەی 103 ڕۆژە دوورکەوتووەتەوە.\nپلانێک بۆ مێسی\nبەپێی زانیاریەکانی ڕۆژنامەی زە سەنی بەریتانی، مێندی متمانەی گواردیۆلای لەدەستنەداوە و لەبارەیەوە ڕاهێنەرەکە دەڵێت، ” لە ژووری جلگۆڕینەکان مێندی خۆشحاڵە، کەسێکی ناوازەیە و خەسڵەتی تایبەتی هەیە، بەنسبەت منەوە باڵێکی بەرگری بەتوانایە و تۆپ لەدەستنادات و لە نیوە یاریگای ڕکابەراندا دەزانێت بە چ شێوەیەک تۆپ ئاڕاستەبکات”.\nگواردیۆلا لە داهاتوودا بیر لەوە دەکاتەوە بە سێ یاریزان لە هێڵی بەرگری یاریبکات، بۆ ئەم مەبەستەش لەگەڵ ئایمیریک لاپۆرتی و ڕوبن دیاس پێویستی بە بەرگریکارێکە لە ڕووە هێرشبەریەکانەوە بێکەموکورتی بێت، ئەو بەرگریکارەش مێندی فەرەنسییە، واتا لە دوای گەڕانەوەی یاریزانەکە لە پێکان دووبارە چانسی یاریکردنی پێدەدرێت و لەتوانایدایە جارێکی دیکە بەهرەکانی بسەلمێنێت.\nئیدارەی یانەی یوڤانتۆس بەفەرمی هەڵوێستی کریستیانۆ ڕۆناڵدۆی ئەفسانەی پۆرتوگالی بۆ ئاشکرانەبووە، ئەم بابەتەش تەواوی گواستنەوەکانی ڕاگرتووە. ڕۆژنامەی توتۆ…\nئیدارەی یانەی بەرشلۆنە بەهیچ شێوەیەک ئامادەنییە دەستبەرداری ئەنتوان گریزمانی هێرشبەری فەرەنسی بێت و پەیوەندی بە یانەی ئەتلەتیکۆ مەدریدەوە…


گوڵه‌ستێره‌كان كوژانه‌وه.. بڵاو كرایه‌وه\nبۆ جاری سێیه‌م یاده‌وه‌ریه‌كانی (كه‌ریم كاكه)ی نووسه‌ر و پیشمه‌رگه‌ی دێرین (گوڵه‌ستێره‌كان كوژانه‌وه)، له به‌رگێكی جوان و چاپێكی ناوازه به 896 لاپه‌ڕه‌ی قه‌باره گه‌وره له ده‌زگای (فام) بۆ چاپ و بڵاوكردنه‌وه له پێشانگای نێوده‌وڵه‌تی سلێمانی بڵاو كرایه‌وه .\nنووسه‌ر له پێشه‌كی كتێبه‌كه‌دا ده‌رباره‌ی كتێبه‌كه ده‌ڵێ: "یاده‌وه‌ری پێشمه‌رگه‌یه‌كی ساده‌یه،پێشمه‌رگه‌یه‌كی نیوه‌ی دووه‌می هه‌شتاكانی سه‌ده‌ی پێشیه".\nیاده‌وریه‌كه به زمانێكی ئه‌ده‌بی هێنده به‌رز و جوان و راستگۆیانه نووسراوه، بۆیه هه‌ر زوو چاپه‌كانی پێشتر له‌بازار نه‌ما و چه‌ندان نووسه‌ر و خوێنه‌ریش، دوای بڵاوبوونه‌وه‌ی یه‌كه جارو دووه‌م جاریش ده‌رباره‌ی ئه‌م یاده‌وه‌ریانه رای خۆیان نووسی و به‌رز نرخاندیان..\nنووسه‌ر له‌م یاده‌وه‌ریانه زۆر به وردی و جوانی رۆژانی پێشمه‌رگایه‌تی خۆی و زۆربه‌ی هاوڕێكانی، كه له ساڵه‌كانی پێشمه‌رگایه‌تی هاوه‌ڵی بوون له رێزه‌كانی حزبی شیوعی ده‌گێڕێته‌وه.\nئه‌وه‌ی مایه‌ی باسكردنه، له‌م دواییانه‌دا چه‌ندان یاده‌وه‌ری بڵاوكرانه‌وه كه به نه‌رێنی باس له رۆژانی پێشمه‌رگایه‌تی و هه‌ندێ سه‌ركرده‌ی لایه‌نه‌كان ده‌كه‌ن، به‌ڵام ئه‌وه‌ی (گوڵه‌ستێره‌كان كوژانه‌وه) له‌وانی تر جیا ده‌كاته‌وه ، راستگۆیی نووسه‌ره وه‌ك پێشمه‌رگه‌یه‌كی ساده له خستنه رووی زۆر لایه‌نی پڕشنگداری ژیانی پیشمه‌رگایه‌تی حزبی شیوعی، هه‌ر له خۆ به‌ختكردن و سه‌رڕاستی و رۆشه‌نبیری و جیاوازی نه‌كردن له‌نێوان سه‌ركرده‌و پیشمه‌رگه‌ی ئاسایی له خواردن و شوێنی نیشته‌جێ بوون و جل و به‌رگ و رێزگرتنی دیل و ده‌ست و داوێن پاكی پێشمه‌رگه له‌به‌رامبه‌ر گوندنشینان و ره‌خنه‌گرتن له حزبه‌كه‌ی خۆی و زۆر شتی تریش ..\nهه‌موو ئه‌مانه كه به‌زمانێكی جوان و سیحراوی پاراو نووسراون، هۆكارن كه ئه‌م یاده‌وه‌ریه ببێته كتێبی دڵنشینی زۆربه‌ی خوێنه‌ر و نووسه‌ران ..\nهه‌ندرێن خۆشناو/ ئه‌ركی ورووژاندنی ئه‌فراندنی هونه‌ری كاریكاتێر\nعەلی قادر/ قەیرە کچ\nمحمدی مام ڕسوڵ/ وێنەکەت


Diplomatic Magazine | سیاسەتی دەرەوەی تورکیا و ئەفسانەی عوسمانییەتی نوێ\nلەماوەی چەند ساڵی ڕابردوودا، سیاسەتی دەرەکی بەردەوام خۆسەپێنیی تورکیا لە تەواوی پێگە جوگرافییەکەیدا هەستی پێکراوە. لە مانگی تەمموز و دوای پێکدادانەکانی نێوان ئازەربایجان و ئەرمینیا لە ناگۆرنۆ-کاراباخ، ئەنقەرە چالاکی سەربازیی لەدژی سوپای ئازەربایجان دەست پێکرد، بەمەش بەڕوونی نیشانی دا کە پشتی هاوپەیمانەکەی دەگرێت.\nپێشووتر و لە مانگی مایسیشدا، پشتیوانی سەربازیی تورکیا یارمەتی حکومەتی هاوپەیمانی نیشتیمانی دانپێدانراوی نێودەوڵەتیی تەرابلوسی دا لە دەرکردنی هێزەکانی حەلیفە خەفتەری فەرماندەی سەربازیی، کە لەلایەن ڕووسیا، میسڕ و ئیماراتی یەکگرتووی عەرەبی و زۆرینەی خۆرئاوای لیبیا پشتیوانی دەکرێت.\nلە مانگی شوباتیشدا، دەستتێوەردانی سەربازیی تورکیا شکستی بە هەوڵێکی رژێمی سوریا و هاوپەیمانە ئێرانیەکان هێنا بۆ کۆنترۆڵکردنی دوایین پێگەی ئۆپۆزسیۆن لە پارێزگای ئیدلیبی سووریا و مۆسکۆی ناچار کرد بەوەی پابەندی رێککەوتنی ناوچەی لە چەک داماڵراوی ساڵی 2018 بێت.\nلە ڕاستیدا، سیاسەتی دەرەوەی ئەمڕۆی تورکیا بواری هەیە لە ڕۆژئاوای بەلقان و قەوقازەوە تا کەنداو و شانشینی هۆرنی ئەفریقا. ئەمەش وای کردووە هەندێک لە شیکەرەوان سیاسەتەکانی تورکیا وەک خواستی "عوسمانیی نوێ" بەمەبەستی هەژموونی هەرێمیی لێک بدەنەوە. بە ئاماژەدان بە ڕووە ڕەسمییەکە، شیکەرەوان گەیشتوونەتە ئەو بڕوایەی کە ستراتیژییەتی ئەنقەرە بە "ئایدۆلۆژیای عوسمانیی نوێ" ئاڕاستە دەکرێت.\nبەڵام لەپشت ئاماژە ئاسایی و هێماییەکانەوە، سیاسیەتی دەرەوەی تورکیا بە سروشت زۆر بەرگریکارانە دەردەکەوێت و لە سێ لایەنەوە سەیر دەکرێت: سەقامگیریی نێوخۆیی و شکۆمەندیی ناوچەیی ; هەڕەشەیەکی دەرک پێکراوی ئەوەی نەیارە هەرێمییەکان ئەو بۆشاییە پڕ بکەنەوە کە دوای ئەمریکا لە ڕۆژهەڵاتی ناوەڕاست بەجێ ماوە; هەوروەها سەربەخۆیی وزە.\nپاراستنی سەقامگیری نێوخۆیی\nسیاسیەتی نمایشکردنی دەسەڵاتیی تورکیا لادانێکی ڕوونە لە سیاسەتی ساڵانی سەرەتای حکومەتی پارتی داد و گەشەپێدان (ئاکپارتی)، کە لە چوارچێوەی ڕێبازی "نەبوونی هیچ کێشەیەک لەگەڵ دراوسێکان" خۆی دەبینیەوە، کە لەلایەن ئەحمەد داودئۆغڵوی وەزیری دەرەوەی ئەوکاتی تورکیا پەرەی پێدرا. ئەم ڕێبازە بەهۆی ڕووداوەکانی "بەهاری عەرەبی"ەوە و ئەو بۆشاییەی لەدوای کشانەوەی ئەمەریکا لە عێراق لە ساڵی 2011 بەجێما پچڕا.\nپەلەکردنی هێزە هەرێمییە جیاوازەکان لە دیاریکردنی چارەنووسی ڕاپەڕینەکانی عەرەبی ساڵی 2010-2011 و کەمبوونەوەی بەرژەوەندییەکانی ئەمریکا تورکیای ناچار کرد بە سیاسەتە دەرەکیەکەیدا بچێتەوە. جەنگی ساڵی 2015 لەگەڵ پارتی کرێکارانی کوردستان (پەکەکە)، کە بۆ ماوەی 40 ساڵ زیاتر ڕاپەڕینی چەکداریی دژی دەوڵەتی تورکیا ئەنجام داوە، هەرەوەها هەوڵی کودەتا شکستخواردووەکەی ساڵی 2016 تەنیا بیری سەقامگیری نێوخۆییان لای تورکیا توندتر کرد، لەکاتێدا سەرکردایەتی تورکیاش بەردەوام نیگەرانی هەڕەشە دەرەکییەکانی سەر سەقامگیری نێوخۆیی بووە.\nلە ساڵی 2017، دەستووری تورکیا هەموار کرایەوە تا لەڕووی سیاسەتی ئاسایش و دەرەکیدا دەسەڵاتی ڕەها بداتە سەرۆکایەتی وڵاتەکە، کە ئەوەش توانای دایە ئەردۆگان تا ستراتیژیەتێکی خۆسەپێنتری هەرێمیی بگرێتە بەر.\nیەکەم گۆرانی بەرچاو لە سیاسەتی تورکیادا لە پرسی سوریادا ڕوویدا. لە ساڵی 2016، ئەنقەرە دەرکی بەوە کردبوو کە هەلی ئەوەی لەدەست دابوو کە چارەنووسی جەنگی سوریا دیاری بکات. هەرچەندە 900 کیلۆمەتر (559 میل) سنووری لەگەڵ سوریادا هەبوو، بەڵام شتێکی ڕوون بوو کە شکستی هێنابوو لەوەی هیچ کام لە ئامانجە سیاسییە سەرەکییەکانی لە شەڕی ناوخۆی سوریادا بەدەست بهێنێت: لادانی رژێمی بەشار ئەسەد و دامەزراندنی حکومەتێکی دۆست لە دیمەشق.\nدوای دەستتێوەردانە سەربازییەکەی ڕووسیا لە بەرژەوەندی رژێمی ئەسەد لە ساڵی 2015، توانای تورکیا لە دیاریکردنی ئاڕاستەی جەنگەکە بۆ نزمترین ئاستی دابەزی. پشتیوانیی ئەمریکاش بۆ یەکینەکانی پاراستنی گەل (یەپەگە) لە شەڕی دژی داعش، کە باڵی سوریای پەکەکەیە، بووە جێی ترسی حکومەتی تورکیا و ناچاری کرد بە سیاسەتەکانیدا بچێتەوە لە سوریا.\nسەرەنجام، تورکیا ئامانجێکی میانڕەوتری دابا: ڕێگریکردن لە دامەزراندنی کیانێکی کوردی لەژێر دەسەڵاتی پەکەکە بەدرێژایی سنووری باشوور، کە ئەگەری هەیە ببێتە هۆی نائارامیی ناوچە کوردییەکانی تورکیا. ئەنقەرە هەڵوێستەکانی نەرمتر کرد لەبارەی ئەسەدەوە، ئەوەش بەمەبەستی بەدەستهێنانی ڕەزامەندیی ڕووسیا بۆ دەستتێوەردانی سەربازیی تورکیا لە باکور و باکوری رۆژئاوای سوریا بۆ بەدواکەوتنی ئەو ئامانجە نوێیەی.\nبەم شێوەیە، بەرژەوەندییەکانی تورکیا لە سوریا بەسترانەوە بەو ناوچانەی لەسەر سنوورەکانی بوون و چیتر پەیوەست نین بە رژێمی داهاتووی دیمەشقەوە.\nلەنێویاندا کاریگەریی نەرێنی جەنگی سوریا لەسەر خاکەکەی بووە نیگەرانیی سەرەکیی تورکیا.\nهەڕەشە هەرێمییەکان و سەربەخۆیی وزە\nپاڵنەرێکی گرنگی سیاسیەتی دەرەوەی تورکیا بریتیە لە ئاسایشی وزە، کە خۆی لە خۆیدا هاوپێچە لەگەڵ چەندین هەڕەشەی جیاواز لەلایەن نەیارە هەرێمییەکانەوە. لە ئێستادا، ڕووسیا و ئێران نزیکەی 80%ی پێداویستییەکانی وزەی تورکیا دابین دەکەن، نەیاریی تورکیا لەگەڵ هەر کامێکیان ئەنقەرە دەخاتە دۆخێکی شڵۆقەوە.\nهەر لەبەر ئەم هۆکارەش، تورکیا لەماوەی ساڵانی ڕابردوودا هەوڵی فرەچەشنکردنی وڵاتانی هەناردەکردنی وزەی بۆ وڵاتەکەی داوە و هەوڵەکانی بۆ گەڕان بەدوای وزە لە هەرێمە ئاوییە هاوسنوورەکانیدا زیاد کردووە، لەنێویدا دەریای ناوەڕاست. ئەمەش ڕاستەوخۆ کاریگەریی کردۆتە سەر سیاسەتی تورکیا لە لیبیا.\nکاتێک شەڕی دووەمی ناوخۆی لیبیا لە ساڵی 2014 هەڵگیرسایەوە، چونکە حەفتەر هەوڵی یەکخستنی لیبیای لەژێر حوکمی خۆیدا دەدا. تورکیا ئارەزووی گێڕانی ڕۆڵێکی ئەوتۆی لە جەنگی لیبیادا نەبوو. سەرنجی لەسەر سوریای دراوسێی و هەڕەشە هەنووکەییەکانی ئەوکات چڕ ببوەوە. پاڵپشتی تورکیا بۆ حکومەتی دانپێدانراوی نێودەوڵەتیی لە تەرابلوس تەنیا پاڵپشتی میدیایی و دیبلۆماسیی بوو.\nبەستنی کۆڕبەندی گازی ڕۆژهەڵاتی دەریای ناوەڕاست لە سەرەتای ساڵی 2019 لەلایەن میسڕ، یۆنان، قوبرس، ئیسرائیل، ئیتاڵیا، ئوردەن و دەسەڵاتی فەڵەستین هەستی نائارامیی تورکیای زیاد کرد، بەوەی کە بەدەر بوو لەو بۆنە هەرێمییە بۆ گۆڕینی ڕۆژهەڵاتی دەریای ناوەڕاست بۆ ناوەندێکی گەورەی وزە.\nلەوکاتەدا بوو کە لیبیا وەکو باشترین هەلی تورکیا دەرکەوت بۆ ڕووبەڕووبوونەوەی هەوڵەکانی دورخستنەوەی. هەڵکشانیی نەیاریی لەلایەن میسڕ و ئیماڕاتی یەکگرتووی عەرەبییش وای کرد تورکیا پەلە لەو گۆڕینی سیاسەتەدا بکات.\nلە نۆڤەمبەری ساڵی 2019، ڕێککەوتنێکی لەگەڵ حکومەتی ڕێککەوتنی نیشتیمانی لەبارەی دەسەڵاتی دەریایی لە دەریای ناوەڕاست ئیمزا کرد، کە لە بنەڕەتەوە ناوچە ئابوورییەکانی لە ڕۆژهەڵاتی دەریای ناوەڕاست گۆڕی، ئەمەش وەک ئاماژەیەکی نیازی تورکیا بۆ ڕێگریکردن لە هەر پڕۆژەیەک بۆ هەناردەکردنی وزە ئەوروپا بەبێ ڕەزامەندیی خۆی. لێرە بەدواوە، مانەوەی حکومەتی رێککەوتنی نیشتمانی بووە کرۆکێکی بەرژەوەندییەکانی تورکیا. کاتێک حەفتەر لە سەرەتای ئەمساڵدا هێرشەکانی بۆ سەر تەرابلوس دەست پێکردەوە، تورکیا هێزی خۆی لەگەڵ حکومەتی رێککەوتنی نیشتمانی ڕێکخست، بەمەش ئاڕاستەی جەنگی لیبیا گۆڕا.\nنەیاریی هەرێمی لەگەڵ ئیماراتی یەکگرتووی عەرەبییش، کە تورکیا گومانی تێوەگلانی لە هەوڵی کودەتا شکستخواردووەکەی ساڵی 2016 و پشتیوانییکردنی یەپەگە و پەکەکەی لێدەکات، وای لە تورکیا کرد لە ساڵی 2017 ڕێکار لەدژی ئابڵۆقەکەی سەر قەتەڕ بگرێتە بەر، کە هاوپەیمانی عەرەبی سەرەکی و هەناردەکارێکی دیاری گازە بۆ تورکیا.\nبەم پێیەش، لە پشتەوەی ئەوەی کە وەک سیاسەتێکی دەرەکیی توندی تورکیا دەردەکەوێت، خواستێک نییە بۆ گەڕاندنەوەی شکۆی ئیمپڕاتۆڕیەتی عوسمانیی، بەڵکو بەرژەوەندگەرییەکی بەرگریکارانەیە.\nلەڕاستیدا، لە زۆربەی هەوڵەکانی نیشاندانی دەسەڵاتەکانیدا، دەستی تورکیا لەلایەن هەلومەرجە دەرەکییەکانەوە ئاڕاستە کراوە، نەوەک پاڵنەرێکی فراوانخوازیی.\nسەرچاوە: Aljazeera English


هەواڵ / کوردستان :: 23/01/2020 :: 11947 جار بینراوە\nبەڕێوەبەرایەتی گشتی كەشنایسی هەرێم رایدەگەیەنێت: ئەو شەپۆلی بەفرو بارانەی هەرێمی کوردستانی گرتۆتەوە تا رۆژی شەممە بەردەوام دەبێت.\nبژار ئەکرەم، بەرپرسی بەشی پێشبینی لە بەڕێوەبەرایەتی گشتی کەشناسی و بوومەلەرزەزانی هەرێم بەدواڕۆژی راکەیاند: ئەمڕۆ پێنجشەممە لە كاتەكانی شەودا بارستە هەوایەكی ساردی سێبیری روو لەناوچەكانی هەرێم دەكات و كاریگەری ئەم بارستە هەوایە رۆژی هەینی کارا دەبێت و باران لە تەواوی ناوچەكان دەبارێت.\nوتیشی "كاریگەری ئەو بارستە هەوایە دەبێتەهۆی ئەوەی شەپۆلێكی بەفربارین ناوچە جیاجیاكانی هەرێمی كوردستان بگرێتەوە".\nباسی له‌وه‌شكرد "لە سەرجەم قەزاو ناحییەكان لە ناوچە شاخاوییەكان و سەنتەری پارێزگاكانی سلێمانی، دهۆك و هەڵەبجە بەفربارین دەبێت و كاریگەری ئەم شەپۆلە تاكو رۆژی شەممە ٢٥ی كانوونی دووەم بەردەوام دەبێت و بەپێی پێشبینییەکانیش لە دوای شەممەوەو بەر لە کۆتایی ئەم مانگە شەپۆلێکی تری باران بارین روو لە هەرێم دەکاتەوە".\nماوەی نزیکەی هەفتەیەکە شەپۆلێکی سەرما و بەفرو بارانا هەرێمی کوردستانی گرتۆتەوەو لە دواین ئاماری کەشناسی هەرێمیشدا تا رۆژی سێشەممە ۲۱ی کانوونی دووەمی۲۰۲۰ کۆی گشتی ڕێژەی بارانبارین بەمجۆرە بووە (هەولێر ۱۳۷،٤ ملم، سلێمانی۳۰۷ ملم، دهۆک ۲٤٨،٥، کەرکوک ۱٤۲،٥ و هەڵەبجە۲۳۲،٤ ملم) باران باریوە.


پێش 4 هەفتە ژمارەی بینراو 624\nنزیكه‌ی 6 مانگ به‌ر له ئێستا گه‌وره پسپۆڕی جیهانی مایلز داڤنبۆرت له‌گه‌ڵ هاوڕێكانی له زانكۆی " نیو ساوس ویلز" پێشبینی ئه‌وه‌یان كرد ئه‌و كه‌سانه‌ی ڤاكسینی كۆرۆنا وه‌رده‌گرن دوای 108 ڕۆژ ڕێژه‌ی دژه ته‌نی ڤایرۆسه‌كه كه به‌هۆی ڤاكسینه‌كه‌وه له له‌شیاندا دروست بووه كه‌مده‌كات.\nئه‌م پسپۆڕه ده‌ڵێت" له ئێستادا زۆرینه‌ی پێشبینیه‌كانمان سه‌باره‌ت به ڤاكسینه‌كه هاتۆته دی و ئه‌نجامی توێژینه‌وه‌كان ئه‌وه‌یان سه‌لماندوه ئه‌و كه‌سانه‌ی ڤاكسینیان وه‌رگرتوه دوای ماوه‌یه‌ك ئه‌و دژه ته‌نه‌ی ڤاكسینه‌كه له له‌شیاندا دروستیكردوه كه‌مبۆته‌وه و ئه‌مه‌ش واده‌كات مه‌ترسی توشبوون به ڤایرۆسه‌كه دوای ماوه‌یه‌ك زیاد بكات.\nله ئێستادا چه‌ندین وڵات پلانی ئه‌وه‌یان هه‌یه كه ژه‌می سێهه‌می ڤاكسینی دژه ڤایرۆسی كۆرۆنا بده‌نه ئه‌و كه‌سانه‌ی كه ته‌مه‌نیان سه‌روو 50 ساڵه و توشبووی نه‌خۆشی مه‌ترسیدارن بۆ ئه‌وه‌ی دژه ته‌نه‌كانی له‌شیان دژی ڤایرۆسی كۆرۆنا به چالاكی بمێنێته‌وه.


دەیەمین فێستیڤاڵی شانۆی كوردیی سەقز دیسان وەدوا خرا\n18:33 - 28 خەزەڵوەر 2711\nكوردپا: دەیەمین فێستیڤاڵی شانۆی كوردیی سەقز كە بڕیار بوو لە نێوەی دووهەمی مانگی خەزەڵوەردا بەڕێوە بچێت، بە بڕیاری ئیدارەی فەرهەنگ و ئیرشادی ئیسلامیی سەقز وەدوا خرا.\nئیدارەی فەرهەنگ و ئیرشادی ئیسلامیی سەقز لە راگەیەندراوێكدا ئاشكرای كرد كە دەیەمین فێستیڤاڵی شانۆی كوردیی سەقز كە بڕیار بوو 28 و 29 ی مانگی خەزەڵوەر بەڕێوە بچێت، خراوەتە رێكەوتی 10ی رێبەرندان و هونەرمەندانیش دەتوانن هەتا 20ی مانگی سەرماوەز بەرهەمەكانی خۆیان بنێرنە دەبیرخانەی فێستیڤاڵ.\nفێستیڤاڵی شانۆی كوردیی سەقز کە لە ساڵی ١٣٧٨ەوە بنیات نراوە یەكێك لە فێستیڤاڵە شانۆییە گرینگەكانی پارێزگا كوردنشینەكانی ئێرانە كە زۆر جار بەهۆی كەمتەرخەمیی بەرپرسانی حكوومەتی تووشی گرفت بووە و بۆ ماوەی چەندین ساڵیش بەڕێوە نەچوو.


دكتۆر كامەران قەرەداغی، پسپۆڕی نەخۆشییەكانی سنگ و بۆرییەكانی هەوا | KURDPLAT\nدكتۆر كامەران قەرەداغی، پسپۆڕی نەخۆشییەكانی سنگ و بۆرییەكانی هەوا\nکوردپلات 12/13/2021 10:37:00 ص ليست هناك تعليقات\nپزیشكێكی نەخۆشییەكانی سنگ و بۆرییەكانی هەوا ئاماژە بەوەدەدات كە ڤایرۆسی ئۆمیكرۆن زۆر خێراتر لەكۆرۆنا بڵاودەبێتەوەو دەشڵێت:»دوای هاتنی ئەم ڤایرۆسە نوێیە كاریگەریەكانی وەرگرتنی ڤاكسین دەردەكەوێت كە وادەكات مرۆڤەكان زۆر بەسوكتر تووشی نەخۆشییە ڤایرۆسیەكان ببن».\nپزیشكی پسپۆڕ كامەران قەرەداغی پسپۆڕی نەخۆشییەكانی سنگ و بۆریەكانی هەوا لەچاوپێكەوتنێكدا لەگەڵ هاوڵاتى ئەوەش دووپاتدەكاتەوە كە» ڤایرۆسی ئۆمیكرۆن، بەپێی هەموو سەرنجەكان نزیكەی دوو ئەوەندە تا سێ ئەوەندەی زیاتر لەدێڵتا ڤایرۆس خێراتر بڵاودەبێتەوە، بەڵام ئەوەی زۆر سەرنجی جیهانی راكێشاوە تائێستا مردنی نیەو نیشانەكانیشی سوكە».\nهاوڵاتى: لەم وەرزەدا بەتایبەتی نەخۆشییە ڤایرۆسییەكان زۆر بوون وەك پەتای وەرزی و هەڵامەت و پەتای كۆرۆناو جۆرەكانی دیكە ئایا ئەم پەتا وەرزیانە چ جیاوازییەكیان لەگەڵ كۆرۆنا هەیە لەكاتێكدا زۆربەی نیشانەكانیان وەك یەكن؟\nكامەران قەرەداغی: ئێستا وەرزی پایز و زستانە، لەم وەرزانەدا هەموو ساڵێك شەپۆلێك لە نەخۆشییەكانی ڤایرۆس و هەڵامەت لەناو خەڵكیدا بڵاودەبنەوەو دەبێنە نەخۆشییەكی بەربڵاو لەسەرانسەری جیهاندا، پایزو زستان بۆ خۆی وەرزی شەپۆلێك لەنەخۆشییە، لەسەردەمی كۆرۆنا ڤایرۆسدا ئەم جۆرەشی دێتەسەر، بۆیە حاڵەتەكان زیاتر دەكات.\nپێش هاتنی كۆرۆناش ساڵانە لەئەوروپای خۆرئاواو ئەمریكا 150 بۆ 300 هەزار كەس بە ئەنفلۆنزا و هەڵامەت دەمرن، بۆیە بەردەوام ژمارەی مردن هەر هەیە، بەڵام ئەوەی جیاوازە ئەمجارە كۆرۆنا ڤایرۆسی بەهەردوو شەپۆلەكەیەو هەردوو جۆرە گۆڕاوەكەوە (شەپۆلی سێیەم – دێڵتا -وە شەپۆلی چوارەم – ئۆمیكرۆن-) لەگەڵدایە، نیشانەكانیان وەك یەكە، بەتایبەت لەو كەسانەی كە ڤاكسینیان وەرگرتووە، بۆیە پێویستە هەموو ئەو كەسانەی كە هەڵامەت و ئەنفلۆنزایانە پێویستە وەك كۆرۆنا ڤایرۆس سەیریان بكرێت و مامەڵەیان لەگەڵدا بكرێت و چەند رۆژێك كەرەنتینە بكرێت وەك تووشبوویەكی كۆرۆناو زۆربەی زۆریان پشكنینی ناو لوتیان بۆ بكرێت بۆ ئەوەی دیاریبكرێت.\nهاوڵاتى: كۆرۆنای گۆڕاوی ئۆمیكرۆن نیشانەكانی چییە؟ چۆن بڵاودەبێتەوە؟\nكامەران قەرەداغی: كۆرۆنا ڤایرۆس خۆی گۆڕیوە بەجۆرێك ئۆمیكرۆن وەك شەپۆلی چوارەمیش ناودەبرێت، ئەم جۆرەیان بەپێی هەموو سەرنجەكان نزیكەی دوو ئەوەندە تا سێ ئەوەندەی زیاتر لەدێڵتا ڤایرۆس خێراتر بڵاودەبێتەوە، بەڵام ئەوەی زۆر سەرنجی جیهانی راكێشاوە تائێستا مردنی نیەو نیشانەكانیشی سوكە، دوو نیشانەی دیاری هەیە، ئەویش سەرهێشە و گیانهێشەیە، تائێستا ئەم دوو نیشانەیە زۆر زاڵە، پێدەچێت زۆربەی ئەو كەسانەی گرتوویانە، كۆرۆنا ڤایرۆسیان گرتووە پێشتر، یان ڤاكسینیان وەرگرتووە، بۆیە نیشانەكان لەسەریان سوكترە.\nهاوڵاتى: تاچەند مەترسی بڵاوبوونەوەی كۆرۆنای گۆڕاوی (ئۆمیكرۆن)مان لەسەرە؟\nكامەران قەرەداغی: بڵاوبوونەوەی ئۆمیكرۆن زۆرخێرایە، واتە لەوڵاتێكەوە دەچێتە وڵاتێكی دیكە، بۆ نموونە لەماوەی سێ هەفتەدا گەیشتووەتە 25 تا 30 وڵاتی جیهان، بۆیە پێشبینی دەكرێت ئەم شەپۆلی چوارەمە زووتر بڵاوببێتەوە بەجیهانداو ئەگەری هەیە زۆربەی وڵاتان بگرێتەوە.\nهاوڵاتى: كاریگەری ڤاكسینەكان چییەو كامیان تائێستا زۆر گرنگن؟\nكامەران قەرەداغی: ئەوەی جێگەی سەرنجە، تائێستا ڤاكسینەكان زۆر گرنگەو زۆر پارێزگاری لەمرۆڤەكان دەكات، باشترین نموونە ئەم ڤایرۆسە گۆڕاوەیە، كە زۆربەی ئەو كەسانەی تووشی بوون ئەوانەن كە ڤاكسینیان كردووەو پێشتر كۆرۆنایان گرتووە، بۆیە نیشانەكان سوكە تیایاندا، ئەمە باشترین بەڵگەیە كە ڤاكسین باشترین رێگای خۆپاراستنە، لەم ڤایرۆسانە بۆیە تەنیا رێگە ڤاكسینكردنە بۆ رێگری لەم ڤایرۆسانەو پاراستنی ژیانی مرۆڤەكان.\nهاوڵاتى: واتا بەكارهێنانی ڤاكسین مرۆڤەكان دەپارێزێت لەڤایرۆسەكان كەئێستا بوونیان هەیە؟\nكامەران قەرەداغی: زانستی پزیشكی زۆر پێشكەوتووە كە دنیای بەشێوەیەك لەشێوەكان سەرسام كرد كەدروستكردنی ڤاكسین بوو لەماوەیەكی كەمدا بۆ ئەم ڤایرۆسە، لەدوای دۆزینەوەو دروستكردنی ئەم ڤاكسینەش وایكرد ببێتە سەرچاوەی دۆزینەوەی چەندین ڤاكسینی دیكە بۆ نەخۆشییە درێژخایەنەكانی تر كەساڵانە بەملیۆنەهای دەكوشت وەك مەلاریاو كۆلێرا، بۆیە بەردەوامیش زانست بەرەو پێشەوە دەڕوات و نەخۆشییەكانیش زیاتر دەبن، چونكە زانستی پزیشكی پێشكەوت و نەخۆشی دیكە دەدۆزێتەوەو نیشانە دەكرێت، بۆیە لەوانەیە وا سەیربكرێت نەخۆشی لەم سەردەمەدا زیادیكردووە، بەڵام هۆكارەكەی دۆزینەوەی نەخۆشییەكان و چارەسەركردنەكانیەتی، لەكاتێكدا لەوانەیە 50 ساڵ لەمەوپێش ساڵانە بەمەلاین كەس بمردایە بەبێ ئەوەی دیاریبكرێت، بەنموونە هەموو ئەو نەخۆشییە شێرپەنجانەی كەئێستا هەیەو دەوترێت كە لەكۆندا نەبووە، لەڕاستیدا هەر هەبووە، بەڵام رێگاكانی تەشخیس نەبووە یان زۆر سەرەتایی بووە، بەڵام ئێستا بەهۆی پێشكەوتنەكانەوە تەشخیس دەكرێت.


گۆڕان: داواده‌كه‌ین پڕۆژه‌یاساى چاكسازى خانه‌نشینی بگه‌ڕێته‌وه هۆڵى په‌رله‌مان\nهەواڵ / کوردستان :: 03/03/2018 :: 355 جار بینراوە\nفراكسیۆنى گۆڕان له په‌رله‌مانى كوردستان داوا ده‌كه‌ن پڕۆژه‌یاساى چاكسازى خانه‌نشینى بگه‌ڕێته‌وه هۆڵى په‌رله‌مان و بڕگه‌ى تایبه‌ت به خانه‌نشینى په‌رله‌مانتار و پله‌باڵاكان هه‌ڵبوه‌شێنرێته‌وه.\nئێواره‌ى ئه‌مڕۆ شه‌ممه 3ى ئازارى 2018، برزو مه‌جید، سه‌رۆكى فراكسیۆنى گۆڕان به یاوه‌رى په‌رله‌مانتارانى فراكسیۆنه‌كه‌ى له مه‌كۆى سه‌ره‌كى بزوتنه‌وه‌كه‌یان له سلێمانى كۆنگره‌یه‌كى رۆژنامه‌وانى له‌باره‌ى پڕۆژه‌یاساى چاكسازى خانه‌نشینى ئه‌نجامدا.\nله كۆنگره رۆژنامه‌وانییه‌كه‌دا، برزو مه‌جید، وتى "ئێمه وه‌ك فراكسیۆنى گۆڕان كه له دانیشتنه‌كانى په‌رله‌مانیشدا تایبه‌ت به یاساى چاكسازى له خانه‌نشینى مووچه و ده‌رماڵه و به‌خشین و ئیمتیازاته‌كانى دیكه له هه‌رێمى كوردستان- عێراق، دژى بڕگه‌ى (2)ى مادده‌ى (3)ى تایبه‌ت به خانه‌نشینى پله تایبه‌ت و باڵاكان بووین".\nوتیشى "به‌پێى یاساى دابه‌شكردنى ده‌سه‌ڵاته‌كانى سه‌رۆكى هه‌رێم ژماره (2)ى ساڵى (2017)، ده‌سه‌ڵاتى واژۆكردنى یاساكان لاى سەرۆکایەتی پەرلەمانە، بۆیه داوا ده‌كه‌ین پڕۆژه یاساكه بگه‌ڕێته‌وه بۆ هۆڵى په‌رله‌مان و بڕگه‌ى تایبه‌ت به خانه‌نشینى په‌رله‌مانتار و پله باڵاكان هه‌ڵبوه‌شێته‌وه و یاساى خانه‌نشینى یه‌كگرتووى عێراق ژماره (9)ى ساڵى (2014) بۆ گشت خانه‌نشینان به‌ركاربكرێت، به پێچه‌وانه‌وه رێكارى یاسایى و ده‌ستوورى ده‌گرینه‌به‌ر".\nبرزو مه‌جید، جه‌ختیشى كرده‌وه "چاوه‌ڕێى وه‌ڵام و هه‌ڵوێستێكى جددى له سه‌رۆكایه‌تى په‌رله‌مان ده‌كه‌ین، وه‌ڵامى ئه‌وانیش كار و هه‌ڵوێستى داهاتوومان دیارى ده‌كات".\nکوردستانی :: 10 کاتژمێر پێش ئێستا


دوای 30 ساڵ له بێسه‌روشوێن بوونی روفاته‌كه‌ی له عێراق گه‌ڕێندرایه‌وه سعوودیه\nله‌كاتی شه‌ڕی كه‌نداو له‌لایه‌ن هێزه عێراقییه‌كانه‌وه به‌دیل گیرابوو\nKurdistan24 هه‌ولێر 21:58 2021/10/22\nكاتی ناشتنی روفاتی سه‌ربازه ونبووه‌كه‌ی سعوودیه له گۆڕستانێكی مه‌ككه\nرۆژهەڵاتی ناوەڕاست شه‌ڕی كه‌نداو گواستنه‌وه‌ی روفاتی سه‌ربازی سعوودیه به‌خاكسپاردن\nروفاتی یه‌كێك له سه‌ربازه كوژراوه‌كانی سعوودیه له شه‌ڕی ئازادكردنی كوه‌یت، ئه‌مڕۆ گه‌ڕێندرایه‌وه وڵاته‌كه‌ی و له میدیاكانی كه‌نداو و تۆڕه كۆمه‌ڵایه‌تییه‌كانیش گرته‌یه‌كی ڤیدیۆیی بڵاوبووه‌وه، كه دیمه‌نه‌كانی به‌خاكسپاردنی روفاتی ئه‌و سه‌ربازه له گۆڕستانی "شهداء الحرم المكي" له شاری مه‌ككه نیشان ده‌دات.\nنه‌قیب عه‌بدوڵڵا بن سالم ئه‌لقه‌ره‌نی، له مانگی شوبات/ فێبرایه‌ری ساڵی 1991 له‌كاتی پرۆسه‌ی ئازادكردنی كوه‌یت له‌لایه‌ن هێزه عێراقییه‌كانی ئه‌وكاته‌وه به‌دیل گیرابوو و تا ساڵی 2008 چاره‌نووسی به‌نادیاری مابووه‌وه، ئه‌ویش دوای ئه‌وه‌ی ئاشكرا بوو، كه به‌دیلی له عێراق كۆچی دوایی كردووه و دواتر رێكاره‌كان بۆ گه‌ڕاندنه‌وه‌ی روفاته‌كه‌ی ده‌ستیان پێكرد.\nبه‌گوێره‌ی رۆژنامه‌ی "عكاظ"ی سعوودی، كه‌سه نزیكه‌كانی و ژماره‌یه‌ك له سه‌ربازه هاوڕێكانی له رێوڕه‌سمی به‌خاكسپاردنی روفاتی ئه‌لقه‌ره‌نی كه به ئاڵای سعوودیه و كوه‌یته‌وه نێژرا، به‌شدار بوون.\nمانگی رابردوو مه‌زهه‌ر محه‌مه‌د ساڵح، راوێژكاری مسته‌فا كازمی، سه‌رۆك وه‌زیرانی عێراق پێشبینی ئه‌وه‌ی كرد، كه له چاره‌گی یه‌كه‌می ساڵی داهاتوو وڵاته‌كه‌ی به‌ڵێنه‌كه‌ی له قه‌ره‌بووكردنه‌وه‌ی زیانه‌كانی جه‌نگی كوه‌یت بهێنێته دی، كه نه‌ته‌وه یه‌كگرتووه‌كان به نزیكه‌ی 52 ملیار دۆلار خه‌مڵاندوویه‌تی.\nبەهای دۆلار لە بازاڕەکانی کوردستان\nئۆمیکرۆن کۆبوونەوەی ئۆپێک دوادەخات